Piarres Larzabal: Portu Txoko\nIturria: Piarres Larzabalen idazlanak (I), Piarres Larzabal (Piarres Xarrittonen edizioa). Elkar, 1991\nBigarren gertaldiko ostatu ber-bera.\nALETXANDRA: Ba, egun guziek badituzte beren biharamunak... Atzo gabean, listo zineten karrika guzia nahasteko... Eta egun?... Buruak handi... Hola izaten dire ondorioak.\nZURRUT: Zaude ixilik; torizu... Aski nardatuak gare... Goizean bietan bornuan beharrak, polizak gau guzia gakatu baigaitu.\nALETXANDRA: Ba... Merezitua... Ez zarete ahalkatzen halako furfurietan ibiltzeko, tenore hartan!\nZURRUT: Zer nahi duzu!... Barkatu behar duzu!... Barnea sobera bustia ginuen.\nALETXANDRA: Ba, maiz... Nahi dituzuen guziak guri burutik behera bota-eta, gero denak edanaren gain dituzue... Aski duzue gutixago edatea... Dena den, etxe huntan ez duzu gehiago kreitarik izanen.\nZURRUT: Zorrak ez ditut ukatzen... Bainan, ez da nere falta arrantzak ez badu pitsik ematen...\nALETXANDRA: Zure falta ere bada... Sasoin gizenetan, ez zare aski mehe egunez oroitzen... Eta, zabaleko arrantzak ematen ez duen egunetan, lot bertze lan mota zerbaiti.\nZURRUT: Ba... Zer laneri?...\nALETXANDRA: Nahi bada, lana hatzematen da: lantegietan edo kanpainan, edo baratzean bederen.\nZURRUT: Ikusten duzu, Zurrut, aintzur bat eskuetan edo, behien aintzinean akiluarekin? Balitake on irri, bazterretan.\nALETXANDRA: Lanak ez du nehor desohoratzen... Ez baduzu lurrari lotu nahi ere, joka gehixago itsasoari. Nere gizon zena gaixoak ez zuen egunik galtzen. Atun zardinarik ez zelarik, bere battelikua hartu-eta, ganen zen hurbileko arrantzarat. Beti, xirbillo, olarro, txitxarro, zerbait ekarriko zuen... Eta, itsasoa tzarrean zelarik, leihorretik entseiatuko zen... Zenbeit lapa edo xoila ekarriko bazituen ere, ez zen sekulan eskuak hutsik etorriko.\nZURRUT: Bai badakit... Badire ere, itsasoak botatzen dituen egur, burdin, gorbela, eta gainerateko, bilduz eta salduz, dirua egiten dutenak... Bainan, ikusten nauzu ni, Zurrut, gisa hortako lanari lotzen?... Ni, zabaleko arrantzaria!\nALETXANDRA: Jes... Zure burua ongi jaun daukazu! Zure moko hortarik ez duzularik gehiago izanen zer sar, humilduko zare ba zu ere. (Ateratzen da)\nZURRUT: Goazen beti hola-hola, irauten ahal duguno!\nURTXULA: (Sartzen da) Agur!... Ai!... Etxe huntan ez bide dago lanik!\nZURRUT: Zertako erraten dun hori?\nURTXULA: Lanik hemen halitz, ez baitzinake zu hemen izango.\nZURRUT: Ez dun gero nahi dena, lanik egin gabe bizitzen.\nURTXULA: Zuk, maketo eder baten gaia bazinuke.\nZURRUT: Zer dun hura? Maketoa?\nURTXULA: Maketoa: nonbeitik etorrikako jauna... Itxuraz zerhait dena, bainan diruz eta ohorez, hutsa.\nZURRUT: Ni maketoa balin banaiz, nahi niken hiri bisita bat pasatu, ean hi ere, bertze zerbait ez ote haizen, segurtatzeko.\nURTXULA: Zer naizela?\nZURRUT: Beldur naun hi ez ote haizen beharri-motza. Egiazko arrazako jitoak hala omen ditun. Petenta emaiteko tokia, beharri zolan, eskas omen diten.\nURTXULA: Beharri motzez zera mintzo? Hala banitu ere, zureen sobrantiekin, nereak aise petaxa netzake.\nZURRUT: (Bere baitan) Eta denen tapagailua hatzematen dik. (Urtzulari) Nik uste, babazuza eta haizea ari ziren egun batez sortua haiz hi.\nURTXULA: Bai, eta zu, bero handiz, denak, nekaturik pausan ziren egun batez.\nBITTOR: Agur! (Sarlzen da)\nBITTOR: Ekazu pinta bat gorri hunarat bi basoekin. Erotua, zainak eletrikan ditiat... Holako arrantzako denbora... Kalerna hunekin arrain guziak harrotuak, iduritzen zaitak ikusten ditudala, ur arrasean... Eta gu hemen... Gure zozokeriaz...\nZURRUT: Bornuko lagunak ikusi dituk?\nBITTOR: Ba, ikusi ditiat zenbait... Sarri, berritz bi orenetako kaian listo izateko, erran zioteiat. Ez duk goizegi izanen, lema berritz eskuetan hartuko dudalarik.\nURTXULA: Gau huntan, leihoak idekirik egin ahal izan dezute lo?\nBITTOR: Ez ginuen arrazoinik leihoen idekitzeko... Ez ginuen guk aingeru begiralerik esperantza gure leihoetarat.\nURTXULA: Zer dira? Aingeru guardiakoak, kanpotik, zuen guardian egondu?\nBITTOR: Bai, zuk nahi duzuna erranik ere, guk lo on bat egin dugu beti.\nURTXULA: Hotel gaitzean suertatu naski, horrelako kondizio onetan gaua pasatzeko.\nBITTOR: Zer uste duzu?... Zuen ostatuan direla bakarrik kliantak ongi tratatuak?\nURTXULA: Nik aditu dutanaz, zuen hotelean, zerbitzariak denak mutilak omen zinituzten... Eta gainera, denak ederki berdin jantziak, kobrezko botoi, kaxketekin eta galonekin!...\nBITTOR: Bai... Eta gehiago dena... Gela urririk izan dugu.\nURTXULA: Urririk?... Momentokotz omen bai... Bainan hoteleko nagusiak esan omen dizuete, laster karta txiki bat bialduko dizuetala dirua eskatzeko nota koxkor batekin.\nBITTOR: Ba, hola dun holako hotel handietan... Ez ditun zorrak eskutik-eskurat pagatzen, bainan «xekaz» igortzen diten, ondotik, diru galdea. (Urtxula ateratzen da bere lanaz) Poliza zikina!... Ederki hatzeman gaitik! Potzo eta Kalaxka ikusi dituk?\nZURRUT: Nik, ez.\nBITTOR: Nik uste, hek ere, gu bezala, goiz huntan, libratu bide ditiztek. (Urtxula sartzen da) Errazu Urtxula, Pepe etorri da hunarat goiz huntan?\nURTXULA: Ez, ez da Peperik hemen agertu.\nBITTOR: (Keinu eginez Zurruti) Ez zekiat non duen burua, egun hautan, mutiko horrek... Ez duk batere bere baitan... Iduri dik beti zerbait gogoan dabilela... Zer ote dik? Zerbait afera txar norbaitekin egina? Ez haiz, hi ohartua hortaz, to? (Zangoz hunkitzen du)\nZURRUT: Ba, arrazoina duk. Ohartua nauk ni ere.\nBITTOR: Atzo azkenekotz, battelikua hartu behar ginuela, igorri diat kaiatik, ekar ditzan toleta, ixtripu eta arraunak... Oren baten buruan gibelerat etorri zautak, toleta, ixtripu eta arraunik gabe. Ahantzia zian zertarat igorria nian ere... Non eta norekin pasatu ote zian ba bere orena?\nZURRUT: Nonineri beha beharbada... Badituk gero nonina pollitak portu hegi hautan.\nBITTOR: Atzo aratsean errana niokan: Plata amarra zak gero ongi, gauazko marinel koropilo batez, edo hobeki, bi klaberdiz. Goizean plata han atzernan diat harroketan... Nik uste, ez zikan plata batere amarratua, edo bertzenaz, kanpaindar koropilo tzar batez... Bizkitartean, memorioa hola galtzeko, ez zukan ba atzo ilargi mudantza ere.\nZURRUT: Ba, ez duk gero baitezpada ilargia behar, gizon bati burua xoratzeko... Batzuetan hortakotz, izar bat bera aski duk.\nBITTOR: Herenegun ere, seska puntan atuna lotua; eta han ziokan kabelaren kontra tente, lema pitzua iduri... Lagunek ohartarazi ditek arraina amuan zuela... Ez zekiat, ez zekiat... Hola segitzekotz, arrantzari uko egiten ahal dik... Bainan zer ote dik, hola saindatua izateko? Errazu Urtxula, zuk bazinakike hortaz zerbait?\nURTXULA: Harriturik nago Pepe horrelako arrantzari ez deusa bilakatua dela adituz... Orain duela gutxi, gaitzeko kolpe ederra erreusitu zuela esana zidaten eta!\nBITTOR: Ba?... Zer erreusitu du?\nURTXULA: Arrantzarat joan omen da portuko arrantzari patroi famatuenarekin... Omen zuten biek begistatua erregina arrain oso pollit bat... Patroina jakina eta ondo muntatua ere, entseatu da lehenik erregina txipi haren harrapatzera, bainan ez du erreusitu... Haren ondotikan, Pepe entseatu da... Eta, Peperen jakina gutxi izanagatik, Pepek, agudo beregana bildu omen du erregina... Horrelako fama aditurik nago. Zuk, Bitor, holakorik ez jakin?\nBITTOR: Erregina arrantzan zirela duzu aditu? Ez ote ziren hobeki dontzeila arrantzan?\nURTXULA: Erregina edo dontzeila, biak hartaz nahituak omen ziran beti.\nBITTOR: (Zurruti) Ederki amonatu nai to horrek. (Xutiturik, eskuin eta ezker dabil) To, radioaren tenorea da... Ean, emazu radioa, zer dioten gure lagunek... (Urtxulak radioa pizten du. Potzo eta Kalaxka sartzen dire... Hau arrunt asaldatua)\nKALAXKA: Ha!... Hor zarete... Poliza nausi zikin horri, ez zioiat barkatuko muturra berotu artino... Gure adineko gizonak behar zitikan preso atxiki gau guzia. Eta oraino, amanda igorriko duela ondotik...\nPOTZO: Nik, horiekin ixtoriorik ez diat nahi... Berdin beti arrazoin izanen ditek gure kontra.\nKALAXKA: Zer arrazoin?... Ikusiko diagu!...\nBITTOR: Xo!... Xo, ixtant bat!... Ean, zer dioten...\nRADIOLARI: Ta?... Baduzue pitsik? «Arranua», zueri mintzo nauk... Baduzuen pitsik?\nARRANUA: Ba, gaitzeko xantza izan diagu... Zardana bat segitu-eta, ixtanteko, gorria agertu zaiguk... Sarea eriatu dioguk eta, zakua eginik, gibelerat heldu gaituk.\nRADIOLARI: Hobe, hobe!... «Lohitzun», «Lohitzun»!... Non zarete?... Alo ba «Lohitzun»!... «Lohitzun»-ek ez du errepustarik emaiten... «Gernika», alo «Gernika»\nGERNIKA: Hemen, «Gernika»... Lau ehun bat kilo atun baditugu... Sarri ez gare sartuko... Denak ongi gare bornuan.\nRADIOLARI: Hobe, hobe... Alo «Kaxkalant»... «Kaxkalant»!...\nKAXKALANT: Hemen «Kaxkalant»... «Harri Gaxto»-ko ondoan gare... Kurri goazi... Atunak ikusten ditugu, bainan hek ez gaituzte ikusi nahi... Denak ongi gare... Jakin nahi gorriak gare, «Alba xuri»-ren eskipaia zer bilakatua den.\nRADIOLARI: Zer dituzue fama txarrak adituak?\nKAXKALANT: Ba... Polizek, Zurrut zanpaka hil dutela.\nRADIOLARI: Ez zaiteztela kexa... Ez duk Zurrutik hil. Ez duk oraino zerri hiltzeko sasoina... Segur nauk «Portu-Xokoan» gure aditzen dagola.\nZURRUT: Aise duk hola mintzatzea, errefera emailerik gabe...\nKAXKALANT: Errak, Zurrut, zer duk Urtxula bildu nahi?\nRADIOLARI: Ez, ez omen duk Urtxula aski horrentzat... Urtxulak Zurrut nahi omen likek, bainan Zurrutek ez dik nahi Urtxula, ez duelakotz aski doterik... Berak hala kontatzen dik...\nZURRUT: Urdea!... Botoina hori bira-azue!...\nURTXULA: Zer duzu?... Zehorrek esanen aditzale ez izan nahi?... Aditu hortikan!...\nIZAR-EDER: Alo, alo, hemen «Izar-eder»... Kargatuak heldu gaituk gibelera... Gure bornuan fama duk berritz, Zurrut esposatzen dela ihauterian, ama alaba batzuen etxerat.\nKAXKALANT: Amarekin edo alaberekin duk esposatzen?\nZURRUT: To... Bertze zerriak handik berritz...\nIZAR-EDER: Ama eta alabarekin, biekin esposatzen omen duk.\nIZAR-EDER: Ba... Berak hala kontatua dik... Ama hartzen dik arnoko, eta alaba oheko... (Denak irriz lotzen dire)\nKALAXKA: Ederki jorratzen haute, to, horiexek!\nZURRUT: Zerra-azu radio zikin hori!... Zerra-azu hori!...\nURTXULA: Bai... Egiten det... Egiten... Berdin, badegu aski aditurik...\nBITTOR: (Kexu) Ederki trufatzen dituk to gutaz. Hek han beti, eta gu hemen!... Zer astokeria!... Bon... Sarri artino, to!... Eta, erran bezala, bi orenetako listo gero... (Ateratzen da)\nURTXULA: Ba... Ni han izanen nauk, lehenago ere.\nKALAXKA: Heldu haiz nerekin polizarat?\nKALAXKA: Poliza nausia, behar diat buruz tripan jo, eta lau zangoz gora bota.\nPOTZO: Ba, hire espantua bota-zak lehenik...\nKALAXKA: Ator!... Hortzak hautsi-eta, burua arrailtzen zioiat, ez badu amanda hautsi nahi.\nPOTZO: Ago ixilik, xoroa!\nKALAXKA: Ator ba... Edo, bakarrik ganen nauk... Poliza debru horri, muturra tinkatzen zioiat, sudurraz kokotsa jo artino.\nPOTZO: Hi baino torero azkartxagokoa behar dik, to, zezen horri muturra bihurtzeko!...\nKALAXKA: Bon... Ez duk etorri-gogo... Ago beraz!... Bakarrik gaki nauk. (Ateratzen da)\nPOTZO: Ba... eta gaki dela!... Ago, mutikoa!... Heldu nauk ni ere!... Debru herrementa!... (Ateratzen da)\nZURRUT: (Urtxulari) Erran, no!\nURTXULA: (Ez du erresputarik emaiten)\nZURRUT: Erran no!... Ez dun errepustarik emango?... Ala, mututu haiz? Bizkitartean, gure Jainkoak, arotz onek xorroxtu jorraia eman zinan hire aho barnean...\nURTXULA: Bai... Zure ahoan berritz, beti agorturik dagon erreka idor bat.\nZURRUT: Hola... hola... Solas iturri hori idek-an norapait!... (Ixtant bat ixilik) Erran, gan den gauean, hotel «Krixketean» ginelarik, hirekin ametsetan aritua naun... Gaitzeko plazera ninan... Hi hintzela nere andre esposa eta nere besoetan eremaki hintudala.\nURTXULA: Zure besoetan baino, nahiago nuke olarro zahar baten adar zingiletan ere!\nZURRUT: Bon... Tira-zan tantoa!... Ni baino gizon makurrago batekin gerta hinteke gero, funtsera gan-eta, zer itzal dinat nik, bertzek ez dutenik?\nURTXULA: Zuk, gauza bat dezu sobera, eta bigarren bat eskas... Sobera dezu, esku barnean, ile handi, luze bat... Eta, eskas faltseta ondo zerratuko luken bat, zure zintzur-bide egarrian.\nZURRUT: Gizon edaliez, emaztekiek baduzue beti zernahi erraiteko, nik, gizon edaleak heien andreak baino hamarretan gehiago pleinitzen ditinat.\nURTXULA: Zer dezu? Dotrina berri bat orai ere largatzen.\nZURRUT: Hala dun-eta. Gizon edaleak, mozkorra den eguna din bakarrik berea. Heldu baita, astean egun bat duela berea... Eta, bertze sei egunak haren andrearenak ditun... Egun batez baliatzen dun andreaz. Andrea berritz sei egunez baliatzen dun gizonaz, mokoka eta erasipean lehertua atxikitzen baitu.\nURTXULA: Kontra-apostoluen komentuan, fraile sartzen bazine, predikari lehen zinteke.\nZURRUT: Hire erran guziengatik, segur naun, sartzen bagine, hi serora eta ni fraile, hik baino hobeki eman nezakela nik komentuan.\nURTXULA: Bai, gure Jaungoikoa ardo balitz bai, zu fraile zintzoa zinteke.\nZURRUT: Serora kaioletan ere, mutilak sartzerat libro balire, eta kafe gehixago edatera eman balezate, hi bezalako xori batzu maizago sartuko litezken. (Ixilik dagozi... Zurrutek leihotik behatzen du) No, heldu dun hire pilotoa.\nZURRUT: Ikusiko dun... Kanporaino nioan?\nURTXULA: (Leihotik behatzen du... Pixka bat apaintzen da)\nPEPE: (Sartuz) Agur Urtxula!... (Urtxulak, mutur, ez du errepustarik emaiten) Aletxandrak mokokatu-eta, gurutzea egina nuen, ez nuela gehiago hemen zangorik sartuko... Bainan ez nagoken zu ikusi gabe... Eta berritz heldu naiz... Bainan, zer duzu hola ez neri behatzeko?... Zer zare?... Handian?\nURTXULA: Ez zaitut gehiago maite!\nPEPE: Gehiago ez maite?... Zertako?... Zer egin dautzut nik?\nURTXULA: Atzo, jakin, etxeko andreak ez ninduela ateratzera utzi nahi-eta, etortzen ahal zinen bai hunarat!\nPEPE: Aletxandrarengatik, ez naiz etorri.\nURTXULA: Bai, eta aratsean, bertze neskatxa batekin zinen zineman.\nPEPE: Bertze batekin? Nork erran dautzu holakorik?\nURTXULA: Seguretik badakit... Eta gainerat, kalez-kale ibili zeratela, zinemaren ondotik.\nPEPE: (Koleran) Tori!... Uste nuen ni baitan konfientzia gehiago zinuela... Ba, neskatxa batekin nintzen zineman atzo... Ez batekin bakarrik, bainan biekin... Eta gero, karrikaz karrika, berdin...\nZURRUT: (Sartzen da) Hor haiz?... Alabainan... Pilotoak behar dik izarra segitu... Errak, zuek ez dituzue hor, Berako kusinak? Maritxu eta Karmen?\nPEPE: Ba, hor ditugu, zenbait egunentzat etorriak.\nZURRUT: To... Atzo heieri beha egona nauk: Zer gorputza egin zaioten bati eta bertzeari ere, gan den urtetik hona.\nPEPE: Ba, hamazazpi eta hemezortzi urte badituzte gero!\nZURRUT: To... Hemengo mutilek eginen ziotek begitarte... Hi, atzo aratsean, ez haut karrikan heiekin ikusi?\nPEPE: Ba... Zinemarat gan behar, eta gan behar, eta segitu nituen.\nZURRUT: Hola duk munduko bizia... Gazteak goiti eta zaharrak beheiti... Errak, zuek esposatzean, mutil gazte lagun etorriko nauk.\nPEPE: Galdatzen bazaitugu... Zaude gonbidatu artino.\nZURRUT: Ala zer?... Ez nauzue aski jaun zuentzat? Ttattarra eder bat lepotik eman-eta, edozein bezenbat munstratzen diat gero nik ere.\nURTXULA: (Gordezka, nigar zenbait xukaturik, biek arnoa zerbitzatzen diote)\nZURRUT: Jes... Zer ohoretan dugu baso arno hau?\nURTXULA: Edan-zazu... Eta kontua, bego nere gain!\nZURRUT: No... Ez zain maiz hola bihotza lerratzen. Zer den haatik! Amodioak jendea zabaltzen dik, iguzkiak kanpoa loratzen duen bezala.\nPEPE: Zuk, amodioaren harat-hunatak, nolaz dazkizu hoin ongi?\nZURRUT: Jakin zak, mutila, arnoa eta amodioa elkarren berritsu direla... Edale dena, maiz amodiozale... Arnoak amodioaren sua berotzen dik... Bazakitek ba hori, emazteki horiek... Gizon baten amodioa nahi dutelarik berotu, hari arnoa sakatzen ziotek.\nPEPE: (Estiki irriz, Urtxulari) Zuk ere hori bazinakien, Urtxula?\nURTXULA: (Eztiki) Gaixtoa zu!... (Ixilik dagozi)\nZURRUT: To, to... Andregaia heldu zautak neri ere!...\nZURRUT: Ez duk ikusten?\nMANANA: (Sartuz) Hela!... (Urtxulari) Pinta bat arnoketara heldu naiz!...\nZURRUT: Hor zare, Mariana?... Zure ikustea, zeru garbia ikustea bezala da neretzat... Zato nere ondora!...\nPEPE: Hobe zaituztet biak zuen gisa utzi. (Bera, kontuarrerat doa)\nZURRUT: Ba... Goazen bakotxa gurearekin... Manana... Emazu zure eskua nere bihotzaren gainean... Emazu ba... Hor ba, hor... Senditzen duzu hor zerbait?\nMANANA: Ba, hor zerbait kusk eta kosk ari da.\nZURRUT: Jakin-azu, koskako horiek hoin azkar zuregatik direla... Egun hau, egun handi bat da zuretzat... Behin ere nehork proposatu ez dautzuna, nik proposatuko baitautzut. Nahi duzu nere andrea izan?\nMANANA: (Lorietan eta ahalketua, ixilik dago)\nZURRUT: Ha... Kontent zare nik hori erranik? Egun handia izanen zela hau zuretzat, errana nautzun... Zu ikus-eta, nere bihotza pilpilka, zartatzeko heinean lotzen zaut... Ez daut, zu beharrez, bakerik emaiten! Eta, hortakotz andretzat galdatzen zaitut... Nahi duzu edo ez?... Errazu garbiki!\nMANANA: (Ixilik dago)\nZURRUT: Errazu ba, garbiki, lekukoen aintzinean: nahi nauzun ba edo ez?\nMANANA: (Ahapetik) Ba... Gogotik!\nZURRUT: Bon... Aditu duzue?... Ez baitut gero nik nahi bortxazko amodiorik... Eta, jakin-azu, zu andretzat hartzea, izanen dudala merezimendu... Merezimendu handiak izanen ditut... Ez du nor-nahik hartuko zu bezalako andre bat... Zeren... Ez baitzare pollita... Ez du balio lausenguka aritzea... Egiak behar du bere bidea... Egiazki ez zare pollita... Eta, behatuago, eta itsusiago hatzematen zaitut...\nURTXULA: Ai, gizon zerria!\nZURRUT: Hik, bakea eman!... Ez naun hiri ari... (Mananari) Zangoak eta besoak, hor ibiltzen dituzu kurritzean, hilibili-halabala, nehork ez bezala... Kuraia behar da zinez, zurekin biziari lotzeko!... Bainan deliberatua naiz halere... Eta... Andretzat hartzen zaitut.\nURTXULA: Oi gizon higuina!... Kostillak irriz egiteko baliteke, ez balitz nigar-egingarri hola ixilik uzten dutela.\nZURRUT: Zer dun hik, oraino ere?\nURTXULA: Zuk, motorrean daukazun gazolina, zure ondoko horrek biarrik ez du odolean.\nZURRUT: Bazakinat zer ari naizen. Nik horiek guziak, espos aintzinean, erraten ditinat... Hainitzek, ondotik erraiten ditine. Zuek biek ere, ez dun errana, ez dituzuela holakotarik, ondoko egunetan elkarri erranen.\nURTXULA: Eskerrik asko, zure abisu onarentzat!\nZURRUT: Hala gertatzen dun eta... Antxuak arditu aintzin behar ditun eskolatu... Orai, ez bada nitaz kontent, libro dun, nahi badu nitarik urrundu. Ondoko egunetan berritz, sakramenduaren soka lepotik izanen din, eta orduan, nahitez nerekin egotera bortxatua izanen dun. Nik aintzinetik argitzen dinat... Ez dinat enganioz bildu nahi...\nURTXULA: Ori, ori Manana, zure ardoa!... Eta, Jaungoikoaz zoaz laster hemendik etxera!\nZURRUT: Etxera? Etxera? Ez zozula kasurik egin, Mariana... Zaude hemen nerekin!... Ikusiko duzu oraino, gu biek, hemengo jendeak jelosiaz urtaraziko ditugula... Zuk segituko dituzu barneko lanak... Eta, nik, arraina zakuka hatzemanen baitut, ni oraino ikusiko nauzu, xalupa baten jabe, eta hartan, patroin.\nURTXULA: Bai, eta bornuko lagun... zorriak.\nZURRUT: Sofri-zan hori. Eta, nere xalupa ez da oraiko xalupa txar hautarik izanen, bainan, bortz-ehun toneletakoa bederen, eta hogoi-eta-hamar koropilo zalu.\nURTXULA: Ai... Txorokeriak gizona gizentzen balu, aspaldi zehorrek bazinituzke bost ehun tonela!\nALETXANDRA: (Sartzen da) Hor zare Pepe?... Bon... Kontent naiz, ez baitugu karratxorik atxikitzen.\nPEPE: Zertako karratxoa?\nALETXANDRA: Bon... Ez atzar haur lokartua... Hor zenaz geroz, nere baitan deliberatua nuena, egingo dut. (Botoila bat arno xuri buxonatu hartzen du) Xedea hartua nuen, lehen aldian zu berritz hunarat etortzean, hau idekiko nuela... Zuen bien ohoretan. Ale, Urtxula, ematzu basoak!...\nZURRUT: Errazu, Etxeko andrea, laguntza behar baduzu botoila horren arintzeko, bagare hemen ere bertze bi espos-gai...\nALETXANDRA: Bertze bi?... Nor?...\nZURRUT: (Hitzik gabe, bere burua eta Manana erakusten ditu)\nALETXANDRA: Zuek biak? (Irriz) Zuek biak? Funtsean, bixixtil urtetan zer-nahi gertatzen omen da... Bon, Urtxula, emozkitzute horieri ere basoak... Ale (zerbitzatzen ditu), har basoak eskutan!... Ean, nor den lehenik esposatuko... Altxa basoak!... Txin-txin!\nPEPE: Errazu, Zurrut, jende handietan, mintzaldiak ere egiten dire holakotan!\nZURRUT: Segurki baietz: Txintxin! Beraz, espos berrien ohoretan!... Esposerat helduz geroz, patar guziak zelaitzen, eta zizta guziak xelaitzen loretzen omen dire... Beraz, esposatzerat goazenaz geroz, gaitzeko zorionaren bezperan gare... Izan gaitela urus! Izan dezagula osasuna, diru hainitz eta familia eder bana!\nKATALIN: Erran, erran, Manana... Non hago hoin luzaz?... (Harritua) Bainan, zer ari zarete hola?\nZURRUT: Ama, zu ixilik!...\nKATALIN: Zer?... Ixilik eta pixilik!...\nZURRUT: Laster, laster... Baso bat emozue huni ere!\nALETXANDRA: Ori!... Gu bezala egin-azu zuk ere!...\nKATALIN: Bainan... Zer ari zarete hola?\nZURRUT: Xo, zu... Zu, nere abantxu ama zare!\nKATALIN: Zer, antxu edo ernari?...\nZURRUT: Ez antxu, ez... Abantxu... Abantxu ama. (Mintzaldia segitzen du) Beraz, gu baitan har-azue etsenplu.\nURTXULA: Bai, ikaspen ederrik hartuko dute, guri behatu-ta.\nZURRUT: Hi, ago ixilik... Jende maiteak... Hola da gure bizimodua... Balin baditugu alderdi makurrak, baditugu onak ere... Gure oneri jarraiki zaitezte, eta gure makurretarik beira zaitezte... Ikustea, ikastea omen da... Ikusirik, agian hainitz ikasi duzue... Eta ikasi esker, hainitz hobeak bilakatuko zarete...\nEta orai, deneri txintxin! Eta zorion!...


Euskal AEko industria %3,7 hazi zen 2007ko maiatzean\nINDUSTRI PRODUKZIOAREN INDIZEA (IPI) 2007ko MAIATZA\nUrteko lehen bost hilabeteetan %4,4ko hazkunde metatua izan da, 2006ko aldi beraren aldean\nEUSTATen datuen arabera, eta lan-egutegi homogeneoari dagokionez, Euskal Autonomia Erkidegoko industri produkzioa 2006ko hil beraren aldean %3,7 hazi da 2007ko maiatzean. Urteko lehen bost hilabeteetan %4,4ko hazkunde metatua egon da, 2006ko aldi beraren aldean.\nUrtaroen eragina zuzenduta, 2007ko maiatzean % 3,1 hazi zen Euskal AEko industri produkzioa, aurreko hilarekin alderatuta.\nIndustri jardueraren balantzea urteko lehen bost hiletan urte arteko %4,4ko hazkundearekin ixten da; ekipoko eta bitarteko ondasunek jokaera azpimarragarria izan dute; berriz, energiako sektorean eta kontsumoko ondasunenean tasa negatiboak izan dira (batez ere kontsumo ez iraunkorraren ondasunetan).\n(*) 2007ko apiril-maiatzeko urte arteko hazkunde zuzendua\nSektoreka, eta industri sektore handien sailkapenetik, 2007ko maiatzeko indizearen bilakaeran, 2006ko maiatzaren aldean, hazkundeak dauzkagu ekipoko ondasunetan (%5,9) eta bitarteko ondasunetan (%5,9). Energian jaitsiera dugu (%1,7); eta baita kontsumoko ondasunetan ere (%3,8), kontsumo ez-iraunkorraren ondasunetan (%-4,6) eta iraunkorretan (%-2,4) izandako jaitsierengatik.\n2007ko maiatzeko hil arteko aldakuntzak positiboak izan dira 2007ko apirilaren aldean industri sektore handi guztientzat: Ekipoko ondasunetan %3,8ko igoera dugu; bitarteko ondasunetan %1,8koa; energian %0,7koa eta kontsumoko ondasunetan %4,1, apirilaren aldean Kontsumo-ondasunen osagaien artean, kontsumo-ondasun iraunkorrek %0,6ko hil arteko igoera izan dute eta kontsumo-ondasun ez iraunkorrek %6,0koa , apirilaren aldean.\nLurralde historikoen arabera, Industri Produkzioaren Indizearen urte arteko bilakaerak positiboak izan dira guztietan; Gipuzkoan %5,2 hazi da, Bizkaian %4,1 eta %0,1 Araban.\nHil arteko hazkunde-tasak, 2007ko maiatza apirilaren aldean, positiboak izan dira hiru lurraldeetan: Araban %2,4 hazi zen, Bizkaian %2,5 eta Gipuzkoan %4,2.\nTaula: 2007ko MAIATZA. Euskal AEko Industri Produkzioaren Indizearen aldakuntza-tasak (%).\n(1) “t” urteko maiatzetik azken hilera arteko aldi metatuaren urte arteko aldakuntza-tasa, t-1 urteko aldi beraren aldean.


Ingelesaren ikaskuntza ume txikien artean eraginkorra izan dadin, nahitaezkoa da eskolak atsegingarriak, era askotakoak eta dibertigarriak izatea. Gure eskoletan era askotako materialak erabiltzen ditugu: flashcard-ak, bideoak, liburuak, abestiak eta dantzak, eskulanak, panpinak eta txontxongiloak… haien irudimena eta kreatibitatea sustatzeko, baita klasetik klasera ingelesarekiko interesa sortzeko ere.\nModu honetan entzuten, ulertzen eta hitzegiten ikasten dute, klasean landutakoa testuinguruan koka dezaten eta hori bera ere hitzez adieraz dezaten egoerak sortuz. Prozesu honetan zehar, irakaslearen irudiak garrantzi handia hartzen du, bidai honetan gidatuko dituena baita, egunetik egunero motibatzen dituen bitartean. Hau dela eta, gure irakasle guztiak oso profesional onak dira, lanerako erabat prestatuak eta esperientzia handikoak.\nCrossroads Kids-en Clip Clap metodoa erabiltzen dugu, garunaren aktibazioa lagundu eta jaiotzerakoan guztiok ditugun berezko gaitasunak suspertzen laguntzen duena. Beraz, umeak egoera natural eta espontaneoetan kokatzerakoan, ingelesa ama hizkuntza izango balitz bezala barneratzen dute. Honez gain, egunero ingelesarekiko esposizioa ohitura bihurtzen bada, onurak biderkatuko dira. Esposizio hau era askotakoa izan daiteke: marrazki bizidunak ikusi, istorioak irakurri, baita klasean ikasitako abesti bat errepikatzea ere.\nAdin bakoitzean ikasleen ahalmenak eta beharrak desberdinak direnez, gure ikastaro guztiak behar horiek betetzera bideratzen eta moldatzen dira, umeek haien gaitasunak ahalik eta gehien aprobetxatu ahal izateko.\nGAZTETATIK BIGARREN EDO HIRUGARREN HIZKUNTZA BAT IKASTEKO ABANTAILAK\nJaiotzetik eta hiru urte betetzen dituzten arte, umetxoen garunek aukeretaz beteriko lehioak irekiak dituzte. Aukera hauek hizkuntza bat baino gehiagoren gramatika egiturak ikasteko baliabideak eskeintzen dituzte, esfortzurik gabe eta naturaltasun osoz.\nHonez gain, beste hizkuntza baten ikaskuntzak bakoitzaren kreatibitatea izugarri garatzen du, baita komunikaziorako gaitasuna lagundu ere. Memoria indartzen du ere, arreta eta kontzentrazioari mesede egiten dien bitartean.\nIkerketa ugarik azaltzen dute hirugarren edo laugarren hizkuntza baten ikaskuntzak eragin onuragarriak dituela geure gaitasun kognitiboengan. Halaber, norberaren buru-elastikotasuna indartzen du eta umeei kultura berriak ezagutzeko irekiagoak izaten laguntzen die ere.\nIngelesa gure inguruan nonnahi dagoen geurea bezalako gizarte globalean, hizkuntza honen ezaguerak ate ugari irekitzen dizkigu, lan-mailean ezezik, maila pertsonalean eta ludikoan ere. Komunikazio tresna hau gabe ezinezkoa izango litzatekeen independentzia eta konfidantzarekin bidaiatzea errazten digu ere. Gainera, beste kulturak eta ideia berriak ezagutzeko aukera ematen digu, giza-harremanak sendotzen dituen bitartean.\nCrossroads Language School-en metodo komunikatiboa erabiltzen dugu, klaseen planteamendu praktikoago eta dinamikoagoa bermatuz. Modu honetan hasiera-hasieratik erraztasun handiagoz moldatu ahal izango zara.\nCrossroads Language School-en Cambridgen ES299 azterketa zentrora afiliatutak gaude, eta Cambridgeko azterketa guztietarako prestakuntza eskeintzen dugu, baita HEO eta British Council-en azterketetarako ere.


Arduraz erosi\nUrte osoan kontsumo arduratsuaren aldeko aldarria eginez jardun da EHNE eta datozen egunotan ere hala jarraitzeko deia egin du sindikatuak. Egunez egun bertako produktuen alde egitea beharrezkoa da lehen sektoreari eta bertako ekonomiari bultzada bat ematerako orduan. Bertakoaren alde eginez guztiek lortzen dituzte onurak.\nErosketa bat egitea ez da saskian produktu bat sartzea bakarrik, erosketa bat egiterakoan eredu baten ala bestearen aldeko hautua egiten ari da herritarra. Zer, nola, non eta zein eredu bultzatuz ekoiztu da? Nondik eta nola heldu da mahai gainean dagoen jakia? Erosketa honekin zer bultzatzen da? Inguruko ekonomia hobetzen da? Ingurumena babesten da? Zer lan baldintza izan dituzte ekoizle horiek? Erosketa ardura-tsu bat egiteko bidean, galdera horiek izan daitezke norberak bere buruari eginbeharrekoak.\nGalderak egin eta erantzunaren inguruan zalantza egiten badugu, erraza da konponbidea: joan bertara eta ikusi baserritarrak nola egiten duen lan. Bere begiekin konfirma dezake bakoitzak inoren hitzek esaten dutena sinesteko fede ariketarik egin gabe. Azken finean, hitzak hitz baitira.\nKalitatearen eta osasunaren alde egiten dute baserritarrek, ez fede kontuagatik, edo promoziorako baliagarria zaielako, herri hau maite dutelako eta elikadura burujabetzaren bidean benetako konpromisoa dutelako baizik.\nbuy cialis professional 20 mgfoglietto illustrativo viagraonline viagraviagra pharmacy canadacialis one a day impotence pillbrand name viagra pricesviagra cialis levitraviagra ignarrocialis senza prescrizione medicaviagra fa male al fegatodosaggio viagracialis buy online australialevitra durata dazionedove comprare il viagratadalafil venditaviagra buy malaysiacome acquistare il viagrabuy cialis online no prescriptionobtain cialis prescriptioncomprare cialis on lineviagra originale comprarebuy viagra for womencialis costoviagra taking effectdifferenze viagra cialis levitraviagra parafarmaciashops in london that sell viagraviagra mastercardused generic viagraeffetti viagra sui giovaniviagra naturale afrodisiaci naturalican buy viagra onlineanyone buy viagra onlinecialis talifadisviagra usa pharmacyacquistare viagra in franciafemale viagra bangaloreviagra jelly shopcialis vs viagracheap cialis canada onlineviagra rosso italianotadalafil prezzoviagra emorroidiviagra farmacia onlinelist viagra tabletsviagra online pharmacycialis eurobrand name viagra pricesviagra pill identificationviagra canada reputable


Ozono Bilbao » Estudioa\nOngi etorri OZONOra!\nOZONO body piercing eta tatuaietan espezializatutako estudioa da. Bere azalera 75 metro karratutakoa da, eta nabarmentzekoa da esterilizaziorako duen zonalde zabala, zeinek azken belaunaldiko tresneria biltzen duen esterilizazio egokia lortzeko helburuarekin. Gainera, mugikortasun arazoak dituzten pertsonentzat OZONOk sarbide aproposa du.\nOZONOn, kalitatezko bitxiak, hauen aukeraketa zabala eta atzerritik ekarritako piezak aurkituko dituzu. OZONOren bitxi eskaintzaren barruan piercingeko modelo klasikoak daude, hala nola, modelo berritzaileenak. Baita ere, OZONO estudioan beste kultura batzuetatik ekarritako bitxi bilduma tradizionalaz goza dezakezu.\nOZONOn aurki dezakezun bitxien materiala anitza da, hauen artean: titanioa, silikona, harribitxiak, pyrex-a, eta material organikoak, hala nola, zura, hezurra, adarra, eta 18 kilatezko urrea.\nUrteak daramatza Mariona Huertasek nazioarte mailako ikastaro eta mintegietan parte hartzen, munduko hainbat tokitan, hala nola, Los Angeles, Amsterdam, Berlin, Las Vegas, Atlanta edota Milanen, eta bere curriculumean, bere profesionaltasuna bermatzen duten hainbat agiri aurki ditzakegu. Horrela, Mariona Huertasek bere jakinduria eta esperientzia baliatzen ditu Body Artearen mesedetan, eta irakasle eta hizlari gisa aritzen da bai berak zuzentzen dituen mintegietan zein nazioarte mailako mintegietan.\nHorregatik, OZONO estudioan goi mailako teknikarekin egindako piercing-az gozatuko duzu, seriotasuna, ardura eta zintzotasunaz egindakoa.\nOZONO estudioa Mariona Huertasek zuzentzen du, 1994tik piercerra da eta Nazioarteko Piercer Profesionalen Elkarteko (APP) partaidea da.\nOZONO estudioaren ezaugarrietako bat, esterilizazio zonalde zabala da. Esterilizazio zonalde honek, bezeroaren gorputzean sartuko den materiala prozesatzea du helburu, horregatik garrantzitsua da modu seguruan egitea, balizko kutsadura arriskuak saihesteko. Zonalde honetan, materialak desinfektatu eta esterilizatzen dira, eta bakteriengandik libratzen, odol bidezko gaixotasunak ekidituz.\nEsterilizazio zonalde honek lerroko 8 metro ditu, eta material porotsuekin egina dago, horrela materialak modu errezean desinfektatzeko. Zonalde honek duen tresneria berezia da, higiene kalitatea bermatzeko, gailu hauen artean daude: garbigailu kirurgikoa (hondar organikoak garbitzen dituen gailua), esterilizatzaile arina, eta, autoklabea, lehortze prozesatzailearekin eta hutsune bonbarekin. Gailu hauek hilero testatzen dira hauen funtzionamendu egokia eta bakteriarik gabeko prozesua bermatzeko.


Jose Matia - Wikipedia, entziklopedia askea.\nLaudio, 1806ko ekainaren 6a\nCádiz, 1871ko maiatzaren 29a (64 urte)\nenpresaburua eta filantropoa\nJosé Matía Calvo (Laudio, 1806ko ekainaren 6a - Cádiz, 1871ko maiatzaren 29a) euskal enpresari eta filantropoa izan zen.\nFilipinetara emigratu zuen eta lanean zenbait urte eman ondoren, artxipelago edo uhartedi hartako zeta eta beste zenbait produkturen esportazioari ekin zion "Matia, Menchacatorre y Cia" ontzi-konpainia sortu zuen.\n1841ean bere ontzi-konpainiaren base nagusia Espainiako Cádiz hirian kokatzea erabaki zuen. Hiri honetako Mina plazan ezarri zituen bai bere etxebizitza, bai konpainiaren bulegoak ere. Filipinekiko komertziorako Mariveles, Bella Vascongada, Colon, Cervantes eta Teide fragatak zituen. Ezkongabea eta familiarik gabe zelarik, Jose Matiak bere ontzi-konpainia saltzea erabaki zuen eta aurrerantzean karitate obrak egiteari ekin zion. 1871ko maiatzaren 29an hil zen Cádizen bertan eta urteetan zehar baturiko neurrigabeko dirutza ongintzazko obrak egiteko utzi zuen. Beste zenbait xedapen batzuen artean, bai Cádizeko Balon izeneko auzotegian eta bai Donostian txiroentzako zaharren egoitzak egin zitzaten agindu zuen.\nCádizeko Balongo zahar-egoitza Santolalla arkitektoak proiektatu zuen eta eraikitze lanak 1883an hasi ziren. Horretarako beharrezkoa izan zen, gaur egun establezimenduaren atea dagoen tokian zegoen oilar borroka-lekua eskuratzea. Zenbait urte beranduago eraikina, egungo Mora ospitaletik hurbilago zeuden lur eremuak erosiz handitu zen.\nDonostiako zahar-egoitza Ibaeta aldean eraiki zen eta gaur egun Matia Fundazioa, Euskal Herrian zehar hainbeste harrera zentro dituen instituzio geriatriko garrantzitsua dugu.\nMatia beraren borondateari esker, Laudioko aitona-amona zaharrek instituzio hauek eskain ditzaketen onuraz baliatu ahal izango dira.\n↑ Auñamendi Eusko Entziklopedia. José Matía Calvo. .\n(Gaztelaniaz) Matia fundazioaren webgunea\nOrriaren azken aldaketa: 28 otsaila 2021, 06:26.


[ARGAZKI GALERIA]. Urriko Azken Astelehena - Busturialdeko HItza : Busturialdeko Hitza\nBEREZIA Gabonetan erkidego batetik bestera joatea baimenduko da, familiarekin elkartzeko bada\n[ARGAZKI GALERIA]. Urriko Azken Astelehena\nJai egun handia dute gaur Gernika-Lumon. Herriko eta kanpoko ekoizleak batu ditu Urriko Azken Astelehenak; 332 saltzaile daude. Herritarrak goiz atera dira kalera. Gernika-Lumoko udalaren arabera, 140.000 lagunek bisitatu dute azoka.\nUrriko Azken Astelehena 2016


Ezer ez da berdin • ZUZEU\nSortze data: 2012/12/23\nLatitudea: 43º 16,565´ N\nLongitudea: 1º 57,244´ W\nEsposizio denbora: 1/50?\nSentikortasun eskala: 1250 ISO\nAlabak existitzen denik ere ez dakien baina, ikastolan irakatsiko ez baliote ere, laster menderatuko duen hizkuntza horretan esan ohi den bezala, gauzak egia ala gezurra dira begiratzeko darabilgun kristalaren arabera.\nBaina ez da kristala prisma moduan jokatzeko gaitasuna duen elementu bakarra: denborak ere antzera jokatzen du. EHUko Leioako kanpusean izan nintzen lehengo batean eta ez dakit penaz aitortu beharrekoa den baina, gaur egun, ez da nik gogoratzen nuen bezalakoa.\nHamar urtean, argi dago, gauzak aldatu egiten direla, baina horrenbesterako ere! Eta ez diot bertan aurkitu nituen azpiegitura berri edo eraldatuengatik, ez. Bertara sartzerakoan nabaritzen nuen sentsazio berezi hura inondik inora sumatu ez nuelako diot. Ikasle garaian gure gotorlekua zen hura, zentzu askotan. Benetan hala ez bazen ere, hala ikusten genuen guk. Mundu berri bat zabaltzen zen gure begien aurrean hara iritsitakoan.\nBehar dudan bakoitzean aurkitzen ez dudan titulu bat eman zidaten han pasatako bost urteen truke, baina are garrantzitsuagoak dira bertan bizitako zenbait une, egondako zenbait leku edo ezagututako zenbait jende. Noan ordenan.\nGaur egun, ziurrenik, espresuki eurentzat atondutako emakidaren bat ere izango dute, baina gure garaian indar polizialak ezin ziren kanpus barrura sartu errektorearen baimenik gabe. Egia da, baita ere, maiz samar ematen zituela baimenak baina, agian, geurea ere izango zen erruaren zati bat.\nNire lehenengo manifestazioak eta protestak ordukoak dira. Sartzen ziren egunak, gainera, bereziak izaten ziren, zer konta ugarirekin joaten baikinen etxera. Ausartenak han-hemenka ugaltzen ziren baldosa hautsiez baliatzen ziren bisitariak agurtzeko; burutsuenok, aldiz, kafetegiko beheko solairuko xake pieza erraldoiak erabiltzen genituen lan horietarako, kultura eta hezkuntza indarrari gailentzeko armarik egokiena zirenaren metafora moduan edo.\nIzan ere, kafetegia zen gure unibertsitate bizitzaren epizentroa. Bertan jorratzen genituen harreman pertsonalak eta bertan partekatzen genituen etorkizunari buruzko zenbait hausnarketa ere. Hango giroak dezente laguntzen zuen horretan, leku itxietan erretzea oraindik zilegi baitzen eta inork ez baitzion erreparatzen paper barruan su hartzen ari zen substantzia motari. Oraintsuko bisitaldian, aldiz, ez naiz kafetegira joaten ausartu.\nGerora, bide arras desberdinak aukeratu genituen han batzen ginenok. ETAko ustezko buruzagi militar, doktore, irakasle, ikertzaile, dendari, banatzaile, hipoteka bat ordaindu ezineko gurasoen parasito edo sasi-intelektual bihurtu ginen.\nOker ez banabil, gurea izan zen, zientzietako adarrean behintzat, karrera osoa euskaraz ikasteko aukera izan zuen lehenengo promozioa. Durangoko Sabeco-n ikusi nuen, joan den astean, Matematikako azterketan puntu 2 eman zizkidan irakaslea. Berarengana joan eta garagardo batera gonbidatzeko tentaldia izan nuen, eta ez gutxiegi hura leporatzeko, eurek egindako lanaren ondorioz eduki genuela guk euskaraz ikasteko beta eskertzeko baizik. Horretara ere ez nintzen ausartu.


Dagr - Wikipedia, entziklopedia askea.\nDagr ("eguna", eskandinaviera modernoz Dag, islandiera modernoz Dagur) eskandinaviar mitologian egunaren jainkoa zen, Dellingen (ilunabarraren jainkoa) eta Notten (gauaren jainkosa) semea. Dagr zeruan zehar igarotzen da egunero Skinfaxi izeneko zaldi batek tiratutako gurdi batean. Skinfaxiren ileak zerua eta lurra argitzen ditu. Nott jainkosaren zaldi baliokideak, Hrimfaxik, gaua argitzen du.\nerruna(Unicode U+16DE ᛞ) Daeg "eguna" deitua da erruna olerki anglosaxoian. Erruna hau antzinako futharkaren zati ere bada, dagaz berreraikitako protogermanierazko izenarekin. Alfabeto gotikoko bere hizki baliokidea dags deitzen da.\nAzken aldaketa 24 azaroa 2019(e)an, 18:36(e)tan


Hasiera > zerbitzuak > atez ate > Usurbil, osasuna atez ate\nTramiteak sareanKexak eta iradokizunakInformazio eskaeraEskaera orriak jaitsiUdal zerbitzu telematikoak Ordainketak on lineOHZ katastroa\nUdal LiburutegiaInformazio orokorraBazkide eginHelduen liburutegiaHaur eta gazte liburutegiaBerrienakMaileguaNola erabili on lineLiburutegiko gidak\nAtez atekoaFuntzionamenduaAutokonpostaHondakin motakHondakinen hiztegiaGida praktikoakOhiko galderakInformazio bulegoa\nEgungo gizartean dugun arazo larrienetakoa da hondakinena, eta horri irtenbidea topatzea da eskuartean dugun erronka. Usurbilen, ohitura aldaketa txiki eta erraz batekin, lortu egin dugu: ohiko edukiontzi sistema alde batera utzita, egun, hondakinak atez ate biltzen ditugu.\nAtez ateko bilketa da hondakinak kudeatzeko modurik onena, gure osasuna eta ingurugiroa arriskuan jartzen ez dituen sistema bakarra baita, eta usurbildarron lehentasuna gure eta gure ondorengoen osasuna da.\nAtez ateko bilketari esker birziklatze-mailak irauli egiten dira eta, beraz, ez da zaborrik sortzen. Usurbilen, hondakinen %28 birziklatzetik %82 birziklatzera heldu gara. Gainera, sortzen dugun errefusa apurra aise eta zentzuz kudeatzeko modukoa izatea lortu dugu. Atez atekoa hondakinak biltzeko sistema eraginkorra eta iraunkorra da, eta zabortegi kutsagarriak zein erraustegi toxikoak ez direla beharrezkoak frogatzen du.\nUsurbildarrok, elkarlanean, hitzetatik ekintzetara pasatu gara. Elkarlanean dago atez ateko bilketaren arrakastaren gakoa eta horren isla dira lortutako emaitzak. Guztiona da gure hondakinen eta gure osasunaren ardura, guztiok gara arazoaren zati eta irtenbidearen parte.


Zaintzaileentzako laguntza taldea jarriko da martxan, ekainera bitarte\nUdaleko Gizarte Zerbitzuek herriko zaintzaileentzako laguntza talde bat jarriko dute martxan, familiartekoentzat zein profesionalentzat. Egiten duten lanaren garrantzia eta zailtasuna kontuan hartuta, zaintzaileak zaintzea izango da helburua. Sentimenduak aztertuz, zaintzako hainbat egoera edo unetan bizi izaten diren egoera zailak era desberdinean kudeatzeko ikuspegia eta tresnak landuko dira. Zaintza lana eta zaintzaileen bizi kalitatea xamurragoa, goxoagoa eta lasaiagoa izan dadin zaintzaileentzat.\nBuruhandiak 17:30etan izango dira gaur\nGaur, osteguna, hilak 25, 17:30etan izango dira buruhandiak, 18:30etan izan beharrean.\nEnergia fotovoltaikoen inguruko hitzaldia izango da bihar\nKultur Astearen barruan, bihar, asteazkena, Krea Energia taldeko kide Jon Zabalak hitzaldia emango du energia fotovoltaikoen inguruan. 19:30etan izango da, Herri Antzokian.\nPrest dago Kultur Asteko egitaraua\nIgandetik igandera ospatuko da Kultur Astea, 21etik 28ra hain zuzen. Egitarau betea asteaz gozatzeko. Aprobetxatu aukera, eta ondo pasa!\nBertso saioa izango da igandean Andoni Egaña eta Amets Arzallusekin\nBi bertsolari handi izango ditugu igandean Legorretan: Andoni Egaña eta Amets Arzallus igoko dira aurten Jainkoeneko terrazako oholtzara, Jexux Eskisabel Jainkoa-k garai batean antolatzen zuen eran.\nSalgai daude Kepa Junkera eta Sorginen kontzerturako sarrerak\nUrriaren 26an izango da Kepa Junkera eta Sorginen kontzertua, Herri Antzokian, eserleku eta guzti. 19:30etan hasiko da, eta sarrerak salgai daude udaletxean eta kultur etxean, 10 euroan. Udazkeneko bonoa erosia duenak zigilua jartzera joan beharko du udaletxera edo kultur etxera, eta datorren asteazkena izango da horretarako azken eguna, hilaren 24a.


Hauteskunde Batzordeak eurodiputatu akta ukatu dio Junquerasi\nEuropar Batasuneko Justiziak Junquerasen immunitatea aitortu zuen arren erabaki du Espainiako Hauteskunde Batzordeak ERCko buruaren aurka egitea.\nOriol Junqueras,'proces' auziko epaiketan. Argazkia: EFE\nEstatuko abokatuek 'edozein presio edo mehatxu saiakera' gaitzetsi dute\nEspainiako Hauteskunde Batzordeak eurodiputatu akta ukatu dio Oriol Junqueras Kataluniako Generalitateko presidenteorde ohi eta ERCko buruari, Europar Batasuneko Justiziak haren immunitatea aitortu badu ere.\nGaur egindako bileran, Hauteskunde Batzordeak erabaki du Junquerasek ezin duela eurodiputatu izan, argudiatuta Hauteskunde Legeak galarazi egiten diela hautetsi izatea epai irmo batengatik preso daudenei.\nDuela bi aste, Europar Batasuneko Justizia Auzitegiak ebatzi zuen Junquerasek maiatzeko hauteskundeen ostetik bertatik izan behar zuela eurodiputatu, eta, gainera, immunitatea duela harrezkero.\nEspainiako Hauteskunde Batzordeak aldeko zazpi botoengatik eta kontrako bostengatik hartu du erabakia, Pedro Sanchez hautagai sozialistaren inbestidura saioari hasiera emateko ordu gutxira; haren hautagaitza urtarrilaren 7an aterako da aurrera, besteak beste, ERCko 13 diputatuen abstentzioari esker.\nErabakiari buruzko idazkian, Espainiako Hauteskunde Batzordeak adierazi du Junquerasen kasuan bidezkoa dela Hauteskunde Araubide Orokorraren Lege Organikoak jasotako hautaezintasun-kausa betetzea, Auzitegi Gorenak epai irmoan 13 urteko espetxe-zigorra ezarri baitzion.\nHorrela, erakundeak Europako Parlamentuko diputatu izaera bertan behera uzten du, "akordioaren datatik aurrera bere agintaldia baliogabetuz".\nEspainiako Hauteskunde Batzordeak adierazi duenez, Jordi Solek bete beharko du eurodiputatu kargua, Europako zerrendaren hurrengoa delako. Ebazpen hori Auzitegi Gorenean helegitea aurkeztu ahal izango da, eta Europako Parlamentuko presidenteari jakinaraziko zaio.\nBere erabakiarekin, hauteskunde prozesuen gardentasuna eta neutraltasuna zaintzeaz arduratzen den erakundeak baietsi egin ditu PPk, Ciudadanosek eta Voxek ERCko buruari egiaztapenik ez emateko eskatuz aurkeztutako idazkiak.\nBehin-behineko espetxealdian eta 'Proces' epaiketa betean zegoela, Junquerasek Europako hauteskundeetan eserlekua lortu zuen maiatzean, baina Espainiako Hauteskunde Batzordeak ezin izan zion egiaztapenik eman ekainean, Gorenak Espainiako legediak eskatzen duen izapidea betetzeko baimena ukatu ziolako, hau da, Batzordearen aurrean Konstituzioari zin egitea edo hitzematea.\nGorenak egin zion kontsultaren aurrean, Europar Batasuneko Justizia Auzitegiak eman berri duen epaiak gauzak aldatu zituen, izan ere, Europar Batasuneko erakundeak uste baitu eurodiputatua hautatua izan zenetik dela jada eurodiputatua, eta inongo izapide nazionalek ezin dutela eserlekua lortzea baldintzatu.\nAuzitegi Gorena epaia nola aplikatu aztertzen ari zen bitartean, PPk eta Ciudadanosek berehala eskatu zioten Espainiako Hauteskunde Batzordeari Junquerasi egiaztapenik ez ematea, jada ez delako epaiketaren zain dagoen preso bat, baizik eta gaitasun-gabetzera kondenatutako epai irmo bat.


Hiru aldiz errebelde, hiru aldiz internazionalista - Begizta\nHiru aldiz errebelde, hiru aldiz internazionalista\nSistema politiko eta ekonomikoaren DNAn txertatuta dauden baloreei hozka egitea gaitza da. “Genero bereizketa + matxismoa” bikoteari aurre egitea, txikitatik gurekin daroagun arra hori akabatzea, ez da xamurra. Egungo errealitate sozial eta politikoaren muinari hazka egin nahi dion orok ondo daki hori.\nBide pertsonal eta kolektibo horretan bada mugarri bat, edozein mugimenduk edo komunitatek sorreratik bertatik eutsi beharreko erronka: “GU”a sortzea. Eraiki nahi duzun errealitate berriaren eskuak, ahoa eta belarriak izango direnak elkar lotzea. “Ekipoa” eratzea, finean. Eta segituan, ohiko galdera dator: Nongo “gu” ordea? Kultura eta hizkuntza kontuan hartuta ala inposatutako muga geografikoen araberakoa? Puntu hori, Euskal Herrian oso ondo dakigun bezala, sarri izan da talde askotan eztabaidarako eta zatiketarako gaia.\nFeminismo erradikalak kontu horretan asmatu duelakoan naiz: Berdintasuna aldarrikatzea simetria exijitzea da. Hau da, berdintasuna ez da uniformetasuna edo homogenitatearen sinonimoa. Bestera era batera esanda –hizkuntza txosteneroak ito ez gaitzan– helburua ez da guztiok berdin egingo gaituen mugimendua, kontrakoa baizik. Kapitalismoaren ezaugarri nagusietako bat uniformizazioa izanik, harremantzeko, maitatzeko, hitz egiteko edo txortan egiteko ematen diguten erantzun estandarraren aurrean, herrien eta kulturen aniztasuna biltzen dituen mugimendu feministaren alde egin izana aitortu beharreko garaipena dela uste dut.\nSalbuespenak salbuespen, horren froga nagusia da mugimendu feministaren praktika eta mezuan zeinen barneratua dagoen izaera internazionalista. Oso urrun joan gabe, Euskal Herrian bertan, Emakumeen Mundu Martxa edota talde internazionalistek eta feministek konpartitzen dituzten espazio ugariak, berbarako.\nMintzaira, kultura eta, finean, pertsonen (ez emakume, ez gizon) arteko espazio eta hitz komunak sortzen asmatzen ari direnei aitortza egiteko egun aproposa da Emakume Langileen Nazioarteko Eguna. Norberaren identitatea ezbaian jartzeko marroia proposatzearekin batera, erantzunak sortzen ari diren emakume horiei. Inposatutako mugez harago, gorputzarenak zein geografikoak.\n(Goiko bideoa Maria Mercè Margal poeta katalanaren Dibisa olerkian oinarrituta dago, Itxaro Bordak itzulia)\nMugikorren estaldura ere okupatutako eremua da Palestinan2016-02-02\nPalestinako Agintearen estrategia Israelen okupazioa iraunarazteko2016-03-15


: Iratiko Oihana [Interneteko baliabidea - Bideoa]\nIratiko Oihana [Interneteko ba...\nIratiko Oihana [Interneteko baliabidea - Bideoa] / zuzendaritza, Eduardo Llorente ; errealizazioa, Ricardo Basterra, Eduardo Llorente ; gidoia eta argumentua, Martin Mugarra ; gidoiaren egokitzapena, Nerea Lodoso ; produkzioa, Elena Galdiz, Santi Uriarte, Maite Etxebarria ; esataria, Jaione Intxausti ; GROMAZek ekoitzia ETBrentzat\nEuskal Herrian barrena xarma berezia duten ibilbideak erakutsiko ditu txango saio honek. Atal honetan historiaurreko ibilbide bati jarraituko diogu, Zaraitzuko haranetik abiatuta eta Zuberoako txokorik ezkutuenera. Txangoak 30 km-ko ibilbidea izango du, Otsagabian hasi eta Abodiko mendilerrotik Iratiko oihanera iritsi arte.\nErreferentzia-bideoak INTERNETEKO BALIABIDEA EK20050020


Langabeziak behera egin du azaroan - Debagoiena - Goiena.eus\nLangabeziak behera egin du azaroan\nArantzazu Ezkibel Galdos 2014-12-02 12:04\nAzaroko langabezia datuak eman dituzte argitara. Debagoienean, azaroan, urrian baino 70 langabe gutxiago zeuden. Langabezia tasa kontuan hartuta, azaroko langabezia tasa %12,63koa zen. Bailarako ia herri guztietan egin du behera langabeziak, Elgetan eta Aretxabaletan izan ezik. Elgetan gora egin du eta Aretxabaletan mantendu egin da langabe kopurua.\nAzaroko langabezia datuek diote azaroan urrian baino 70 pertsona gutxiago zeudela langabe Debagoienean. Urriko datua 3.835 zen, eta azarokoa 3.765. Langabezia tasa 0,24 puntu jaitsi da, hortaz.\nDatuak herriz herri aztertuta, esan daiteke herri guztietan egin zuela hobera langabeziak. Urrian baino langabe gutxiago zeuden azaroan herri guztietan, Elgetan eta Aretxabaletan izan ezik. Aretxabaletan, langabe kopurua mantendu egin zen: 351 langabetu, %10,38ko langabezia tasa. Elgetan, ostera, hiru pertsona gehiago zeuden langabe. Langabezia tasa %11,07tik %11,62ra pasa zen.\nLangabezia tasa txikiena Leintz-Gatzagak eta Oñatik dute. Gatzagan langabezia tasa %7,41ekoa zen azaroan; eta, Oñatin, %8,44koa. Langabezia tasa altuena, aldiz, Arrasatek du, %16,35arekin. Urrian 1.716 langabetu zeuden Arrasaten eta azaroan 1.694.\nHego Euskal Herrian ere behera egin zuen azaroan langabeziak. Azaroan 1.606 langabe gutxiago zeuden. Araba, Gipuzkoa eta Bizkaian behera egin zuen langabeziak; Nafarroan, aldiz, zerbait igo zen.\nIazko azaroarekin alderatuta, aldiz, lurralde guztietan jaitsi da langabezia.\nHerria Urriko datuak Azaroko datuak\nAntzuola 104 %9,53 95 %8,71\nAretxabaleta 351 %10,38 351 %10,38\nArrasate 1.716 %16,56 1.694 %16,35\nBergara 857 %12,22 849 %12,11\nElgeta 60 %11,07 63 %11,62\nEskoriatza 267 %13,11 260 %12,76\nLeintz-Gatzaga 11 %8,15 10 %7,41\nOñati 469 %8,94 443 %8,44\nDebagoiena 3.835 %12,87 3.765 %12,63


About: Urolaldeko gipuzkera\nUrolaldeko gipuzkera gipuzkeraren azpieuskalki bat da, Gipuzkoako erdialdean eta mendebaldeko kostaldean mintzatzen dena. Luis Luziano Bonaparteren sailkapenari jarraitu diotenen artean, oro har, Beterriko gipuzkeratzat ageri da (hemen Beterriko gipuzkeratzat izendatu dugun Tolosaldeko eta Donostialdeko hizkerarekin batera); Pedro Irizarrek (gipuzkeraren) Azpeitiko aldaeratzat sailkatu zuen; eta Koldo Zuazok erdialdeko euskalkiaren sartaldeko azpieuskalkitzat sailkatu du (hemen Goierriko gipuzkeratzat izendatu dugunarekin batera).\nUrolaldeko gipuzkera gipuzkeraren azpieuskalki bat da, Gipuzkoako erdialdean eta mendebaldeko kostaldean mintzatzen dena. Luis Luziano Bonaparteren sailkapenari jarraitu diotenen artean, oro har, Beterriko gipuzkeratzat ageri da (hemen Beterriko gipuzkeratzat izendatu dugun Tolosaldeko eta Donostialdeko hizkerarekin batera); Pedro Irizarrek (gipuzkeraren) Azpeitiko aldaeratzat sailkatu zuen; eta Koldo Zuazok erdialdeko euskalkiaren sartaldeko azpieuskalkitzat sailkatu du (hemen Goierriko gipuzkeratzat izendatu dugunarekin batera). (eu)\nUrola Garaiko bi udalerri: Urretxu eta Zumarraga.Debabarreneko hiru udalerri: Mutriku, Mendaro eta Elgoibar.\nAia, Aizarnazabal, Azkoitia, Azpeitia, Beizama, Deba, Errezil, Getaria, Zarautz, Zestoa eta Zumaia\nUrolaldeko gipuzkera (eu)


Pertsona fisiko baten behar fiskalen laburpena. Epigrafea 511 Merkataritza agenteak\n1. Enpresaburuen, profesionalen eta atxikitzaileen zentsua:\nErroldan alta eman behar du 036 ereduaren bidez, jarduera era eragingarrian hasi eta hilabeteko epearen barruan.\nJardueraren betearazpena hasi ez arren aurretiazko gastuak eta inbertsioak baditu 036 eredu bat aurkez dezake jarduera hasi aurreko alta bat jakinaraziz.\nEreduaren 3. orrian BEZ eta PFEZ araubideak aukeratu behar dituzu. Laburpen honetan ematen den informazioa lagungarri izango duzu alta eredu horretan hautatu behar dituzun aukerak betetzeko.\nEreduaren 4. orrian BEZari lotuta ez dauden edo zerga horretatik salbuetsita dauden eragiketak egiten dituzun esango duzu.\nZerga zentsuei buruzko informazio gehiago\nBizkaiBai Zerbitzua ingurune ziurrean transmisio telematikoa egiteko plataforma da. Horren bitartez, zerga izaerako harremanak gauzatzen dira Ogasuna eta Finantzak Sailaren bitartez, baliabide elektronikoak, informatikoak edo telematikoak erabilita.\nBizkaiBai sisteman identifikatzeko hurrengo bitartekoetako bat baino ez duzu eduki behar:\nB@kQ (Izenperen Ontzi-jokoa)\nErrenta gakoa / B@kQ (PFEZ edo Ondarearen gaineko zerga aurkezteko)\nPertsona fisikoaren BizkaiBai Txartela (2018ko martxotik aurrera ez dira igortzen Bizkaibai koordenatu-txartelak pertsona fisikoentzako, hala ere Bizkaibai bulego birtualan onartuko dira).\nSailak pertsona fisikoentzat onartu duen sinadura elektronikoaren edozein ziurtagiri\nB@Q: identifikaziorako eta sinadura elektronikorako doako zerbitzu bat da, erdi-mailakoa eta erabiltzen oso erraza. Pertsona fisikoentzat baino ez da. Oinarri ditu indetifikatzaile bat (erabiltzailearen NANa/AIZa), itsasontzi-joko bat, pasahitz bat (erraz berreskuratzekoa) eta Izenpe hodeiko ziurtagiri kualifikatu bat. Txartela leku hauetan eska daiteke, eta berehala ematen dute:\nKzGunea zentroen sarean\nOgasun eta Finantza Sailaren bulegoetan\nHerritarrei laguntzeko bulegoetan eta Bizkaiko Foru Aldundiaren gainerako bulego deszentralizatuetan\nArgibide gehiago (nola lortu, nola aktibatu, nola erabili, nola berreskuratu pasahitza...) Izenperen web-orrian.\nBizkaibairi buruzko informazio gehiago\n3. Behar diren liburuak:\n2016 ekitalditik, pertsona fisikoek, ondasun erkidegoek eta beste entitate batzuek, jarduera ekonomikodunek, Eragiketa ekonomikoen erregistro liburua eraman eta kontserbatu behar dute. Jarduera ekonomikoa ondasun erkidegoen bidez egitekotan, ondasun erkidegoa da liburua egiteko behartuta dagoena, ez pertsona fisikoa.\nEragiketa ekonomikoen erregistro liburu bakar baten erregistratuko ditu bere sarrerak, gastuak, jarduerari atxikita dauden ondasunak, etab. Halaber, euren etekina arrunta den zuzeneko zenbatespenaren modalitatearen bidez ezartzen badute derrigorrez kontabilitatea Merkataritza Kodean ezarri denari doituta eduki behar dute.\n140 ereduaren bidez informazioa era telematikoan aurkeztuko du otsailean (aurreko ekitaldiari buruzko datuei dagokienez).\nLaguntza-programako datuen erregistrorako gidaria\nBete beharreko liburuei buruzko informazio gehiago\nJarduera ekonomikoetan etekinak lortzen dituzten zergadun guztiek faktura eta horren kopia jaulki eta eman behar dituzte, BEZaren ondoreetarako atxikita dauden araubidea gorabehera. Kasu jakin batzuetan zilegi izango da faktura sinplifikatuak egitea. Faktura sinplifikatuek 2013. urtetik aurrera "tiketak" ordezkatzen dituzte, desagertzen direnak.\nFakturazioari buruzko informazio gehiago\nZure bezeroei jasanarazitako BEZaren eta zure hornitzaileek zuri jasanarazitako jasandako BEZ kengarriaren arteko diferentzia kalkulatu eta, hala denean, ingresatu beharko duzu.\nOrokorrean hiru hilero autolikidazioa egin behar duzue Ogasunean (303 eredua); autolikidazio horretan sortutako BEZaren eta kengarria den jasandako BEZaren arteko aldea kalkulatuko duzue.\nEmaitza zero baino gehiago bada: aldea erakunde laguntzaileetan ingresatu behar da edo banku elektronikoaren bitartez, BizkaiBai bidez aurkeztu badira eta banketxearekiko konexiorik izaten bada.\nEmaitza negatiboa bada: konpentsatzeko uzten da ekitaldiko azken autolikidazioan izan ezik, horretan amaierako emaitza negatiboa itzultzeko eskabidea egin daitekeelako. Azken autolikidazio hau urteko laburpena da eta 390 ereduaren bidez aurkezten da urte bakoitzaren urtarrilaren 1etik 30era arte.\nJarduera ekonomikoari alta martxoaren 1ean eman dion pertsona bat, BEZaren araubide orokorra aplikatzen zaiona. Lehen hiruhilekoan 3.150 €-ko muntako BEZa jasanarazi du eta 300 €-ko zenbatekoa duen BEZ kengarria jasan du.\nLehen hiruhileko emaitzako kuota 3.150 € - 300 € = 2.850 € izango da, eta 303 ereduaren bidez egin behar du ingresoa.\nHalaber, bigarren eta hirugarren hiruhilekoetan 303 eredua aurkeztu beharko du eta 4. hiruhilekoko datuak urteko laburpenean – 390 eredua- sartuko ditu.\nBEZari buruzko informazio gehiago\nJarduera ekonomiko baten alta egoeran dauden pertsona fisiko guztiek PFEZaren autolikidazioa aurkeztu behar dute.\nJardueraren etekina kalkulatzerakoan, kalkulu hori egiteko bi modalitate daude, zuzeneko zenbatespen arrunta eta sinplifikatua.\nZuzeneko zenbatespen arrunta:\nUrtean lortu diren sarreren eta horiek lortzeko eduki diren gastuen arteko kenketaren bidez kalkulatzen da, Sozietateen gaineko Zergan ezarri diren araukekin bat.\nHori kalkulatzeko abiaburua derrigorrezkoak diren kontabilitateko eta erregistroko liburuetan eta agirietan erregistratutako sarreren eta gastuen aitorpen propioa da. Kontabilitatea Merkataritzako Kodearekin bat burutu behar du.\nEtekin garbia= Sarrerak – Gastuak ± Ondare aldaketak.\nZuzeneko zenbatespen sinplifikatua: zenbatespen sinplifikatua aukera dezakete euren jardueren multzorako aurreko urtean eta eragiketen bolumenari dagokionez gehienez urtero 600.000,00 €-ko bolumena duten pertsonek.\nZuzeneko zenbatespen arruntaren eta sinplifikatuaren arteko alde nagusia honakoa da: zenbatespen sinplifikatuan ez dira aintzat hartzen narriaduragatiko galerak eta turismo ibilgailuen eta horien atoien, ziklomotoreen eta motozikleten errentamendu, lagapen edo balio-galera gastuen amortizazioak eta amortizazioen kontzeptuengatiko zenbatekoak, eta horren ordez 100eko 10 minoratuko da lortutako etekina.\nBeste diferentzia nabarmen bat da zure etekina zuzeneko zenbatespen arruntaren araubidearekin kalkulatzen baduzu kontabilitatea Merkataritzako Kodearekin bat burutu behar duzula.\nBere jarduerari atxikita ordenagailu bat baino ez duen pertsona; ordenagailua 3.000 €-tan eskuratu zuen. Ekitaldian 15.000 €-ko sarrerak ditu eta gastu kengarriak, amortizazioa aparte utzita, 5.000 € dira. Ordenagailuaren amortizazioa ekitaldian 600 € da.\nAukeratzen duena Zuzeneko Zenbatespen arrunta bada: Sarrerak (15.000 €) – gastuak (5.600 €): Zenbatetsi behar den etekin garbia: 9.400 €\nAukeratzen duena Zuzeneko Zenbatespen sinplifikatua bada: Sarrerak (15.000 €) – gastuak (5.000 €) = 10.000 €. Beste gastu batzuk (10.000 €-ren % 10) = 1.000 €. Zenbatetsi behar den etekin garbia: 9.000 €\nPFEZri buruzko informazio gehiago\n7. Zatikako ordainketak:\nHiruhilero (apirilaren, uztailaren, urriaren eta urtarrilaren 1etik 25era arte) eta 130 ereduaren bidez PFEZren urteroko bere autolikidazio propioaren konturako izaera duten ordainketa zatikatuak ingresatu behar ditu.\nDena den, lanbide-jarduerak egiten dituzten zergadunek ez dute haien zioz zatikako ordainketarik egin beharrik izango, baldin eta zatikako ordainketak dagozkion urtearen azkenaurreko urtean jarduerak sortutako sarreren 100eko 70i, gutxienez, atxikipena edo konturako sarrera aplikatu bazaie.\nZatikako ordainketari dagokion epealdian atxikipena edo konturako sarrera aplikatu zaien sarreren ehunekoa hartuko da kontuan jarduera hasten den ekitaldian eta hurrengoan.\nZatikako ordainketei buruzko informazio gehiago\nLangile kontratatuak baditu edo jarduera ekonomiko bat duten pertsonei atxikipenei lotuta dauden ordainketak egiten baditu, ondoko hauek aurkeztu beharko ditu:\n110 eredua: hiruhilero. Epea: 1-25 apirila, 1-25 uztaila, 1-25 urria, 1- 25 urtarrila.\n190 eredua: urteko laburpena. Epea 1- 25 urtarrilaren 1etik 31ra.\nGainera, bere jarduera alokatutako higiezin baten egiten badu errentatzaileari alogeraren % 19 atxiki behar dio eta ondoko hauek aurkeztu beharko ditu:\n115 eredua: hiruhilero. Epea: 1-25 apirila, 1-25 uztaila, 1-25 urria, 1- 25 urtarrila.\n180 eredua: urteko laburpena. Epea urtarrilaren 1etik 31ra.\nAtxikipenei buruzko informazio gehiago\n9. Inprimaki ereduak eta laguntzeko software\nOgasun eta Finantza sailaren web orrian dokumentuan aipatutako zerga-eredu guztiak aurkitu ahal izango dituzu.\nHurrengo esteka aurki ditzakezu inprimakiak eta bere kasuan, haiek egiteko laguntzeko software\nInprimaki ereduak eta laguntzeko software


Vegan pepiteak Thermomix-en - Errezetak thermomix-ean\nErrezeta termomixan vegana egiteko pepita egiteko, barazki gehiago eta haragi gutxiago jateko modu oso sinplea eta praktikoa\n1. Termixetan Vegan nuggets\n2. Receta de Nuggets veganos en la Thermomix\n3. Thermomix-en vegan pepita egiteko osagaiak\n4. Thermomix-en vegan Nuggets prestatzea\nBatez ere orain hori NBEk janari sistema aldatzeko eskatu digu, iraunkorra ez delako, klima aldaketari aurre egiteko aukera ematen diguten alternatiba osasuntsuagoak eta ekologikoagoak pentsatu behar ditugu - pauso goxo hauekin vegan pepitoak.\nFrijituak edo labean egin daitezke, pertsona bakoitzaren gustuaren (eta gehiago zaindu nahi dutenaren) araberakoa da. Nire bertsio gogokoena frijituak dira, zapore bistako arrazoiengatik, baina normalean labean egiten ditut neure burua pixka bat gehiago zaintzen saiatzen naizenean eta oraindik ere gozoak daude.\nIntxaur vegan hauek kalabaza, perretxikoak, tipula, baratxuria, txitxiri irina, oliba olioa, ogia, fruitu lehorrak, sesamoak eta jogurtak daramate (azken aukerakoa da). Hasi dezagun errezeta 🙂\nReceta de Nuggets veganos en la Thermomix\nThermomix-en vegan pepita egiteko osagaiak\n400 gr kalabazazuritu eta txikituta\n20 perretxiko deshidratatuakedo 50 freskoa\n25 gr tipula\n10 gr oliba olioabirjina estra\n20 gr txitxiri irinaedo irina tempurarako\n80 gr ogiahorietatik 30g nahasteko dira\n30 gr intxaur txikituta\n10 gr sesamo txigortuaaukerako\nThermomix-en vegan Nuggets prestatzea\nHidratatu perretxikoak ontzi batean ur beroarekin gehituz (deshidratatuta daudenean bakarrik). Hidratatu bitartean errezetarekin jarraitu.\nGehitu 1000 gr ur thermomix edalontzira eta jarri varoma kalabazarekin zati txikitan. Programatu 30 minutuak varoma tenperaturan 2 abiaduran.\nKendu kalabaza varomatik eta xukatu lehen kolorea eta gero zapi edo paper xurgatzaile batekin - lehorgailua, orduan eta hobeto edukiko dute pepitoek.\nXukatu perretxikoak, ura erreserbatuz. Gehitu baratxuri eta tipula berarekin termomix edalontzira eta txikitu 2 segundo 5 abiadurarekin, jaitsi hormen zatiak espatularen laguntzarekin eta gehitu olioa eta programatu 5 minutu. 100 ° C 1 abiaduran.\nGehitu perretxikoko ura eta egosi 7 minutuz varoma tenperaturan eta 1 abiaduran.\nGehitu ogia, txitxiri irina eta gure gatza eta piperraren puntua, eskuzabalak izan, baina ez ezazu gehiegi hartu, horrek kalabazaren goxotasuna aurka egingo du. Nahastu dena 10 segundotan 3 abiaduran ezkerreko birarekin (alderantzikatua).\nGehitu intxaur zurituak eta txikituta. Sukaldeko mailarekin ziplock poltsa baten barruan jartzen ditut. Aurretik birrindu ditzakezu Thermomix-ekin, turbo kolpe batzuekin nahi izanez gero. Nahastu guztia espatularekin.\nBerotu labea 200ºC-ra berotu eta behera edo olio askorekin zartagin batean, frijitu nahi badugu.\nOntzi batean jarri gainerako ogi zatiak eta egin orearen bolak, gero ogiarekin irabiatu, eta gero zapaldu, pepita baten forma izan dezaten.\nLabera joaten badira, eskuila tanta batzuk eskuila - edo burdinazko spray batekin (hala egiten dut) urrezko eta kurruskatsuagoak izan daitezen.\nEgosi urrezko marroira arte, normalean 5 minutuak jartzen ditut alde bakoitzean eta ezin hobeak dira. Frijitzen baduzu erabakitzen baduzu, buelta eman urrezko marroiak alde batetik eta xukatu estalki batean urrezko bi aldeetan.\nJogurta naturalean lagunduta zerbitzatu sesamo haziekin (aukeran). Thermomix-ekin 🙂 gozatu gure vegan pepita gozoak\nNuggets veganen nutrizio balioak Thermomix-en\nHornitze tamaina 80\nKategoriabarazkiakSukaldeaMediterraneoko, BegetarianoakTags#aceitedeoliva, #ajo I, #calabaza, #cebolla, #harinadegarbanzo, #nueces, #sal, #setas, #yogur


Bentako bidea erabat itxiko da asteazken goizean, asfaltatze-lanengatik - Ayuntamiento de Orio\nBentako bidea erabat itxiko da asteazken goizean, asfaltatze-lanengatik\nAlbisteak 23 Julio 2019\nUztailaren 24an, asteazkenarekin, egingo dira Benta bidea asfaltatzeko lanak eta, ondorioz, bertakoentzat ere erabat itxita izango da bidea 08:30etik 14:30era, gutxienez.\nBidearen zati batzuetan, batez ere goi aldean (Etxaiz baserritik gora), osorik asfaltatuko da bidea eta, beraz, ezinezkoa izango da pasatzea. Bidearen beheko aldean ere konponketa-lan batzuk egin behar dira; baina arinagoak dira.\nInguruko baserrietako bizilagunek ere zailtasun handiak izango dituzte egun horretan bidea erabiltzeko eta, ahal bada, autorik ez erabiltzeko gomendioa egiten die Udalak. Gainontzeko herritarrek guztiz galarazita izango dute pasaera, orain arte bezala.\nGauzak ondo bidean, arratsalderako bukatuko dira asfaltatze-lanak eta, orduan, berriro irekita geratuko da bidea guztiontzat. Bidean egin beharreko lanak erabat bukatzeko, segurtasun-hesiak jartzea geratuko da, baina hori aurrerago egingo dute, bidea berriz moztu beharrik gabe.


Etxebizitza �eskubidea� dela gogoratuko dute Donibane Lohizunen herri olinpiadekin - GARA\nEtxebizitza �eskubidea� dela gogoratuko dute Donibane Lohizunen herri olinpiadekin\nIpar Euskal Herrian turismoak eragindako ondorio larriak ez dira gauza berria. Besteren artean, etxebizitzaren prezioan islatzen dira. Gizartea eta hautetsiak arazoaz jabetzeko, tokiko ekimenak abian jartzen ari dira, esaterako, larunbatean Donibane Lohizunen izango dena.\n�Lurra zertarako eta norentzako?� galdera sakona goiburuan jarrita, etxebizitzaren arazoaz hausnarketa eta eztabaida berriro mahai gainean jarriko dute lurraren espekulazioaren aurka borrokatzen diren kolektiboek. Oraingoan, Lapurdi, Nafarroa Beherea eta Zuberoa era berezian ukitzen duen arazoa era ludikoan salatuko dute Donibane Lohizunen, datorren urriaren 9an, herri olinpiaden bitartez.\nAntolatzaileek XIX. mendetik gaurdaino etxebizitzak izan duen bilakaerari buruzko gogoeta egin dute, batez ere, turismoak arlo guztietan, izan kulturan, sozialki, lan-prekarietatean eta, jakina, lurraren eta etxebizitzaren salneurrien emendatzean, duen eragina nabarmenduz.\n�Etxebizitzaren krisia eta lurren erabilera okerra� gero eta gehiago aipatzen badira ere, �neurri zehatzak� hartu dituzten herriko etxeak oso gutxi direla adierazi dute. Turismoa ekonomia jarduera gisa onartu arren, �menperatzen� jakin behar dela uste dute kolektibo hauek. Horretarako, �tokiko hautetsien engaiamendua� beharrezkotzat jotzen dute, baina Ipar Euskal Herrian lurra kudeatzeko eskumenak izatea ere bai, �prestutasuna duten hautetsiek egun ez dauden tresna eraginkorrak izan ditzaten�.\nEgungo egoeraren larritasunaz jabetzeko, datu zehatzak eman dituzte: laborantza lurren desagerpena bigarren etxebizitzen edota golf-zelaien mesedetan, edota etxebizitzen prezioen neurrigabeko garestitzea.\nModu askotarikoan lurraren eta etxebizitzaren aldeko ekimenak aspalditik ari dira garatzen han-hemenka. Berrikitan, `Euskal Herria ez da salgai' izan da oihartzun handiena izan duena. Alta, arazo horri buruz �sentsibilizazioa areagotzeko�, azken garaiotan �tokian tokiko dinamikak berpizteko borondatea� hedatu dela gaineratu dute. �Etxebizitza eskubidea gauzatzeko� neurriak, izan, badirela zabaltzea dute xede.\nNorabide horretan egingo dituzte larunbateko herri olinpiadak, arratsaldeko hiruretan, bertsolariekin, Luis XIV.a plazan hasiko direnak. Ondoren, hondartzara joko dute, lurra eta etxebizitza gaiaren inguruan antolatutako herri-kirolei ekiteko. Parte hartu nahi dutenek bost lagunez osatutako taldean aurkeztu beharko dute bertan.\nArratsaldeko seietan Akotzera ibilaldia egingo dute, eta gero hitzaldia, bertako gaztetxean. Larraineko biztanle bat, gaztetxeko kide bat eta herri olinpiaden antolatzaile bat mintzatuko dira. Eguna amaitzeko, afaria eta kontzertuak izango dira.\nKopuru hori ezaguna egin da azken hilabeteotan Ipar Euskal Herrian. Bigarren etxebizitzak eta oporretarako erabili eta urtean zehar hutsik geratzen diren etxebizitzak zenbat diren adierazten du.\n1968an, Lapurdiko kostaldean, bigarren etxebizitzen portzentajea %12,1 zen. 2006an %21era iritsi zen. Ziburu (%41), Donibane Lohizune (%43) eta Bidarte (%47) dira halako etxebizitza gehien dituztenak.


HEZKIDETZAN ESKU HARTZEN talde-bloga: Hizkuntza neutroa eta aberatsa\nZer da hizkuntza? Nori galdetzen diozun da kontua. Horren arabera, makina bat erantzun aurkituko ditugu:\nHizkuntza komunikazio tresna da (esan nahi duguna nahi dugun moduan esan dezakegu?).\nGertaera soziala (hartu-emana eskatzen du, parte hartzea, pertsonak).\nPrestigiozko ezagupena (ez dago guztien esku hizkuntzaren ezagutza; alfabetatugabeak eta etorkin batzuen integrazio arazoak).\nKultur adierazpidea (hizkuntza kulturaren parte da eta kultura hizkuntzarena).\nErrealitatearen isla (eguneroko gertaerek eragiten dute hizkuntzaren erabileran, hitz hautaketan adibidez).\nEzagupena sortzeko bidea da (jakituria lortzeko hizkuntza eta terminologia ezagutu behar ditugu).\nErrealitatea interpretatu eta sinbolikoki sortu egiten du (izena duenak izana du).\nPentsamoldea baldintzatzen du (erretorikaren, ondo hitz egitearen boterea eta informazio berria jasotzean "fitxeroan" sartzen dugu eta beste jakituriak bazter ditzake).\nGeneroen irudikapena adierazten du.\nNortasunaren eta identitatearen garapenerako garrantzitsua da.\nLurralde edota nazio baten ezaugarria da.\nJendarteak eta historiak sortutakoa da.\nMoldagarria da, etengabe aldatzeko gaitasuna du, garai berrietara egokitzeko ahalmena du nahiz eta zaharkituta dagoen eta aipatutako egokitzapena ez den guztiz gauzatu (eta hor agertzen da hizkera ez-sexistaren beharra besteak beste).\nHonekin batera kontutan izan behar dugu gizarte sexista patriarkal batean bizi garela, beraz hizkuntza ere sexista da.\nIldo beretik ere Ibon Sarasola idazle eta hiztegigile ohiak honakoa aipatzen du, "gizartea matxista baldin bada, hizkuntza matxista izango da; eta gizartea aldatzen den neurrian, hizkuntza aldatzen da".\nGizarte matxista bada, hizkuntza matxista izango da\nZer da sexista, hizkuntza ala erabilera? Galdera honen aurrean aditu batzuen erantzuna hauxe da:\n· “Kultura sexistatik mintzaira sexista dator eta mintzaira sexistak kulturaren sexismoa iraunarazten du” (Agurtzane Juanena).\n· “Hizkuntza errealitatearen sortzailea da eta munduak sortua aldi berean” (Uri Ruiz Bikandi).\n· “Euskara kultura sexista batean murgildutako hizkuntza ez-sexista da” (Linda White).\n· “Hizkuntzek ez dute beren egituragatik diskriminatzen. Hizkuntzak kultura jakin baten isla dira” (Begoña Muruaga)\n· “Ezin dugu hitz egin... ‘hizkuntza sexista’ri buruz, baizik eta hizkuntzaren ‘erabilera sexista’ri buruz... hizkuntzak... aukera ugari ematen baitu errealitate jakin bat deskribatzeko” (Emakunderen proposamenetan)\nGiden artean Euskararen erabilera ez sexista gidaliburua aukeratu dut. Generoaren azterketa sakona egiteaz gain, hizkuntzaren erabilera sexistaren adibide ugari ematen dituelako.\nHizkuntza erabilera sexista identifikatzeko hausnarketak burutu eta proposamenak ere agertzen dira.\nAurretik lan handia dago, baina hizkuntzaren sexismoaz ohartu gara eta hainbat ideiarekin aurrera hasi gaitezke\n- Inbertsioaren legea praktikan jarri.\nUxuek dioen bezala, publikoki egiten den umorea ez da neutroa\nEuskararen zama sexista %5 da, ingelesarena %15, frantsesarena %40 eta gaztelaniarena %80, Álvaro García Meseguerren arabera. Horrekin lotuta batzuentza inklusibitatea horrela ulertzen da\nClase magistral sobre lenguaje “inclusivo”\nHitz egiten duen gizona Juan Manuel de Prada da eta honek “Hizkuntza inklusiboa”ri buruz hitz egiten du.\nHizkuntzan aldaketak ematea eta konziente izatea ezinbestekoa da. Horrekin batera gure etorkizuneko gizartea aipatu nahi dut.\nduten jostailu eta liburuen zerrenda bat erraztea da, horrela, txikitatik berdintasunean oinarritutako eredu berriak erakusteko aukera izango dugu\nBukatzeko aurreko edizioak beste ikaskide batzuk idatzitako post-ak oso interesgarriak iruditu zaizkit. Bat aukeratzekotan Amaiarena aukeratu dut . Ideia eta hausnarketa sakona eta interesgarria iruditu zait\nETIKETAK #Bego Lierni, Hizkuntza ez sexista


Eratsungo mendietan | Euskal-Herria.Org\nEnviado por ietxaburu el 2009, Marzo 22 - 22:04.\n»Eratsungo mendietan (track) »Ireber (mendi)\nEratsun herriak badu sona pilotari esker. Bertara iristeko, Doneztebetik Leitza aldera doan errepidea hartu, eta Ezkurrako lepora asko gelditzen ez dela, ikusiko mendiaren magalean.\nHerriaren (532 m.) atzeko aldean (elizaren atzeko ezker aldean), errepidearen eskuin aldera, hasten den pista hartuko dugu, berehalaxe gorantz hartzen duelarik. Bost minutu baino lehen, ezkerretara bihurgune batean, eskuinetara beste pista bat hasten da, baina ez diogu jaramonik egingo. Ordu laurdenera, bideak nabarmen mendebaldera egiten du eta zelai polit batera iritsiko gara. Egokitutako erdi borda erdi baserri baten aurretik igaro eta berriro bideak gora, pino eta alertzeen tartetik. Berriro hegoalderako norantza hartu eta irten garenetik ordu erdira, Eratsundik 250 m. igo ditugula, kaskotik datorren bizkarraren eskuin aldera (mendebaldera) igaroko gara. Leku honetan merezi du minutu batzuk gelditzea paisaiarekin gozatzeko: beheko aldean Basakaitz erreka tartea eta aurrean Zuparrobi.\nOndoren, bideak mendiaren mendebaldetik jarraitzen du, aldaparik gabe, pagadi zoragarritik, orbela nagusi, zenbait lekutan bide arrastoa ia nabari ez dela, errekatxo pare bat zeharkatuz. Eratsundik ia ordua bete dugunean, bidea bitan banatzen da, biak pista itxurarekin, bata gorantz eta bestea beherantz. Guk behekoa hartuko dugu eta hiru minutu ibili ondoren, bideak ekialdera egiten duenean, bide zabala utzi eta eskuinetara bide arrasto batetik, 50 m. beherago dagoen errekara jaitsiko gara. Erreka zabala zeharkatu eta berriro oin arrastoa gorantz zuzen lehen jaitsitako 50 m.ak pista zabal batekin topo egin arte.\nPista zabal hau eskuinetara (hego-mendebalderantz) jarraituko dugu eta hamar minutura, eskuinetara bihurgune zabala eginda, ipar aldeko norantza hartuko du,\nlaster berriro hegoalderantz egiteko. Kaskoa gainditu eta metro batzuk jaitsita, lepo batera iritsiko gara. Hemen pista bitan banatzen da. Eskuinekoa da Otsolara doana, baina guk bien erditik hasi eta eskuineko pistaren gaineko aldetik doan antzinako bidea jarraituko dugu eta hamar minutuan Otsolako txabolara iritsiko gara. Aurrean zelai zabalak. (1:30).\nOtsolara jaitsi eta zelaia hego-mendebalderantz zeharkatzen hasiko gara, mendebalderantz zelaiaren azken zokoraino (10 minutu). Hemen hesi batekin egingo dugu topo, ate zabal batekin. Aurrera zuzen jarraituko dugu (nahiz eta ezkerretara, basoa ustiatzeko egindako pistak ikusi) ehun bat metro, eta gero bideak eskuinera jotzen du, eskuineko bizkarraren gaina hartzeko. Bizkar honetatik jarraituko dugu igotzen, lehen hego-mendebalderantz eta gero mendebalderantz. Halako batean, basotik irten eta hesi bat zeharkatuz, Ireber eta Arnaizuren artean dauden zelaietara iritsi gara (1.100 m.). Hemen hego-eki aldera joko dugu, eta hamar minutu baino lehenago, Arnaizu tontor zabalaren gainera iritsiko (1.203 m. 2:20).\nBerriro beherantz, baina oraingoan, pixka bat ezkerreragotik, Arnaizu eta Ireber tontorren arteko lepora. Norabide bera jarraituz bizkarretik gorantz, Ireber tontor harritsuaren gainean gaude (1.207 m. 2:35).\nTontorretik ipar-mendebaldera 300 bat metrora, garaiera beretsuko eta Ireber bera baino pixka bat txikiago diren bi tontortxo daude.Eskuinekoaren (hurbilena) eskuin aldetik, bere atzeko aldean dagoen lepo zabalera iritsiko gara. Hemen ikusiko dugu, Luis Peña Santiagok makina bat aldiz aipatutako “Bi ahizparen sepulture” trikuharria. (1.170 m). Kondaira zaharrek omen diote, otsoek edo elurrak edo..., akabatu omen zituen bi ahizpa. (Nolabait, etenik gabeko herri zahar honek, antzinako kontuen arrastoa gorde du).\nKilometro eta erdi ipar-mendebaldera dagoen Bidate lepora (1.058 m) joango gara. Horretarako mendiaren bizkarra jarraitu besterik ez dago.\nLepoan, ezkerretara jarraituko bagenu, Leitzara joango ginateke baina guk Eratsunera itzuli behar dugu, beraz eskuinetara (ekialdera) hasten den Basakaitz erreka arte basatira jaitsi beharra dugu. Horretarako, hego-ekialderantz hasten den pista hartuko dugu. Pista lau hau, aurrerago eki alderako norabidea hartu eta bukatu egiten da 2 kilometro baino lehen. Horregatik, 12/13 minutu egin ondoren, erreka bat zeharkatu eta berehalaxe, ezkerretara beherantz zihoan bidea hartu nuen. Baina bide/pista guzti hauek, aspaldi basoa ustiatzeko egindakoak dira eta bukatu egiten dira. Esan bezala, pistak jarraituz hogei bat minutuz, bideak bukatuta, ekialderantz jarraitu nuen zeharkatzen, ipar aldera den maldak, ekialderako norabidea hartzen duen arte. Hemen (860 m.), malda gogorreko sastrakaz betetako basotik beherantz, ipar ipar/ekialderantz, 250 m. beherago doan errekaren bila.\nBehera iristean (4:00), bi errekek (bata Bidate aldetik eta bestea Lotza aldetik) bat egiten duten lekuan, (ur emaria handia ez bada, erraz zeharkatu daiteke) beste aldean bide zidor antzeko bat aurkituko dugu. Metro batzuk erreka ondotik, gero gorantz minutu pare bat eta beste bide antzeko batekin bat egingo dugu. Hemendik aurrera, arazorik gabe, Basakaitz errekaren inguru zoragarriaz gozatzen, ordu erdi pasatxoan, Eratsungo errepidera aterako gara (440 m.). Bertara joateko, metro batzuk errepidetik gora eginda, eskuinetara, bide zabal bat ikusiko dugu. Hartu bide hau eta zelaien ondotik, gaztainondo zaharrak lagun, 20/25 minutuan herrira iritsiko gara.\nBeranduago, Bidatetik Basakaitzera jaisteko berriro egindako saiakera batean, lortu nuen bide egokitik jaistea. Lehengo bide zaharra zenbait tokitan ea ez da nabaritzen, baina erne ibiliz gero jarraitu daiteke. Gainera lehen ikusi ez nituen pintura marra batzuk ere badira. Beraz, goian azaldutako trakaren ordez, oraingo berria jarriko dut. Egia da, berri honetan ez dela azaltzen Arnaizu tontorrerako igoera


Aula Intercultural » OpenOffice.org Euskaraz proiektura\nOpenOffice.org Euskaraz proiektura\nPublicado el 01 Mai 2006\nOOo 1.1.3 bertsioa eskuragarri daukazu. OpenOffice.org-eko bertsio hau honako sistema eragileentzako prestatuta aurkituko duzu:\nEskuinaldeko Saretik jaitsi esteka jarraituz (edo gainean dagoen irudian klikatuz) eskura dezakezu\nOpenOffice.org librea izan arren produktu kontzeptupean garatzen ari da. Edozeinentzako askea den bulegorako suite honek ondorengo moduluak ditu:\n– Testu prozesadorea.\n– Kalkulu orria.\n– Marrazketa bektoriala lantzeko tresna.\n– HTML editorea\n– Aurkezpenak lantzeko tresna.\n– Matematikazko ekuazio edota formulak lantzeko tresna


Lanean hasita dago Elgetako M8 plataforma - Elgeta - Goiena.eus\nLanean hasita dago Elgetako M8 plataforma\nLarraitz Zeberio Lekuona 2019-01-11 11:15\nElgeta M8 plataforma sortzeko eguaztenean egindako batzarra. (Argazkia: Iratxe Bravo)\nElgetako emakume taldeak deituta, eguaztenean egin zuten M8 plataforma sortzeko batzar irekia. Hamar lagun elkartu ziren eta hainbat ideia irten ziren Emakumeen Nazioarteko Eguna aldarrikatzeko. Hilaren 20rako egin dute hurrengo hitzordua.\nMartxan da Elgetako M8 plataforma. 2018ko martxoaren 8an mugarri garrantzitsua izan zen, eta argi izanda ere genero berdinketaren aldeko eta indarkeria matxistaren aurkako borroka egunerokoa izan behar dela, helburua da 2019ko Martxoaren 8a beste mugarri garrantzitsu bat izatea.\nEguaztenean egindako batzar irekiaren helburua izan zen Euskal Herriko mugimendu feministak iazko mobilizazioen inguruan egindako balorazioaren berri ematea eta aurtengo deialdirako egiten diren planteamenduak elkarbanatzea. Horrekin batera, lan dinamika bat martxan jartzea. "Akaso, egongo da jendea emakume taldean ez dagoena, baina Martxoaren 8ko lanketan parte hartu nahi duena, eta aldarrikapen konkretu horretan jardun nahi duena. Horretarako sortu da Elgetako Martxoak 8 plataforma", adierazi dute bultzatzaileek.\nMartxoak 8, iaz\nIazko greba feministak lau ardatz nagusi izan zituen. Alde batetik, lan greba izan zen, bina orduko bi lanuzte deialdi egin baitziren, eta, horrekin batera, zaintza greba, kontsumo greba eta ikasle/hezkuntza greba aldarrikatu ziren. Aurten, 24 orduko lan greba deitzea da asmoa eta, aurreko urteko lau ardatzak mantentzea, pentsionistak ere mobilizazioetara deituta. Zaintza lanekin dagoen problematikari, bestalde, ikusgarritasun nabarmenagoa eman gura zaio. "Zaintza lanei prestigioa eman behar zaie, eta helburuetako bat izango da dauden egoerak erakustea. Emakume asko egoera oso prekarioan ari dira zaintza lanak egiten, eta bakarrik", azaldu zuten batzarrean.\nElgetako M8 plataformak urtarrilaren 20rako, domeka, deitu du hurrengo lan batzarra. Kultura etxeko bigarren solairuan elkartuko dira, 11:00etan.


Muffin Beltzak, 2014-03-05 - Arrosa\nMuffin beltzak Eguzki Irratia 2014/03/05\nGaur asteazkena da, eta beraz, hemen dator Muffin Beltzak saioaren eskaintza berri bat. Gaurkoan itsasoaren gainetik jauzi egin eta Peruraino goaz. Han dugu zain, telefonoaren bestaldean, Miren laguna, emakumeen eskubideekin lotutako proiektuetan lanean dabilena. Kontrako norabidean, Peruko Amazoniatik Euskal Herrira, Roberto Awa Nari kukumarren etniako laguna datorkigu. Mr.Fru sukaldaria Peruko gastronomiaz mintzatu zaigu, eta umoreari tartea emanez, gure lagun Ximus kentuckyar euskaldunak bere komerien berri eman digu, beste behin ere. Ardoan edo kafean bustita, goxatu Muffin Beltzak!


Faltsututako 26.000 jostailu eta laser konfiskatu dituzte Bizkaian\nEuropolen operazioak 16 milioi euroko balioa duten bost milioi jostailu faltsifikatu edo ez-seguru atzeman ditu 24 herrialdetan.\nGuardia Zibila jostailuak konfiskatzen beste operazio batean. Irudia: Guardia Zibila\nGuardia Zibilak 150.000 jostailu faltsifikatu edo ez-seguru konfiskatu ditu Espainian Europolen operazio batean, eta 26.000 jostailu eta laser faltsu atzeman dituzte Bizkaian.\nGuztira, 4.163 ikuskapen egin dira Espainian, eta 1.968 arau-hauste administratibo eta 40 penal atzeman dira.\nInstitutu armatuak jakitera eman duenez, Espainian abenduan Los Dolores eta Beniajango pedanietan izan zen ekintza nabarmenena, Txinan 29.683 jostailu faltsutu baitzituzten, 39.000 euroko balioarekin. Beraz, bost ikertu dituzte jabetza industrialaren aurkako delituengatik.\nZerga Agentziarekin batera egindako jarduketa batean, Bizkaian egindako 61 ikuskapenetan, 36.000 euro baino gehiagoko balioa zuten 26.000 jostailu eta laser faltsu atzeman ziren. Bi inputatu daude jabetza industrialaren aurkako delituengatik, eta 177 arau-hauste administratibo daude kontrabandoarekin, kontsumoarekin, atzerritartasunarekin eta zergekin zerikusia duten delituengatik.\nHandizkako bazar eta biltegietan, errepideetan, portuetan, aireportuetan eta aduana-esparruetan egindako kontrolen ondoren, 41 pertsona ikertu dituzte Espainian, kontrabandoko, dokumentuak faltsutzeko, jabetza industrialaren eskubideen aurka aritzea, kapitalak zuritzea eta erakunde kriminaleko kide izatea egotzita.\nLudus operazioa Austrian, Belgikan, Bulgarian, Kroazian, Zipren, Txekiar Errepublikan, Danimarkan, Frantzian, Grezian, Erresuma Batuan, Herbehereetan, Hungarian, Islandian, Irlandan, Italian, Letonian, Luxenburgon, Norvegian, Portugalen, Errumanian, Eslovakiako Errepublikan, Eslovenian eta Estatu Batuetan ere garatu da.\nAtzemandako jostailuak jatorrizkoetatik bereizteko "oso" zailak diren kopiak dira, eta, askotan, haurren osasunerako "arrisku larria" dakarte, ez baitute segurtasun-kontrolik igaro, eta ez baitute erabilera-jarraibiderik edo adin-mugarik erabiltzen.


Antton asmatzailea by Mari Jose Errekalde - Issuu\nAntton asmatzailea Bazen behin, Antton izeneko asmatzaile bat.Antton gizon gizen bat zen, 120kg pisatzen zituen, eta beraz, XXL tamainako galtzak, jaka luze bat, zabala baita ere, eta kapel beltz bat bere burusoiltasuna babesteko eramaten zituen. Anttonek ez zuen ezer ere ez asmatu azken aldian, eta bere lanetik botako zutenaren beldur zen. Egunak aurrera zihoazen, eta Anttonek, ez zuen ezer ere ez asmatzea lortu oraindik. Ilargi beteko gau ilun batean, Anttoni, betaurrekoa erori eta kristala atera zitzaion. Beraz Anttonek kristala hartu eta zerura begira jarri zuen pitzadudarik zeukan ikusteko. Orduan konturatu zen izarrak ikusten zirela kristaletik. Bi kristalak parean jarri orduko, jabetu zen aurrerago ikusten zuela, baina hala ere, ez zen ondo ikusten. Beraz, Anttonek bost kristal parean jarri zituen txikitik handira tutu baten barruan. Begiratu etaâ€Ś beste mundu batzuk ikusi zituen!!! Antton\nkorrika abiatu zen lantegiruntz baina 50m. egin eta gero\nnekatu eta eseri egin zen. Antton gizen xamarra zegoenez, eta ez zitzaionez inoiz korri egitea gustatu, etxera itzuli eta bizikleta hartzea erabaki zuen.\nBidean, erruedak behin eta berriro puztu behar izan zituen, pisuarekin hustu egin baitziren. Azkenean, Anttonek lantegira iristea lortu zuen. Iritsi bezain laster, zuzendaria Anttonen tramankulu berdin batekin ikusi zuen. Anttonek\nhori berak asmatu zuela esan zionean, zuzendariak, Ramonek,\nbeste asmatzaile batek asmatu zuela,eta teleskopio zuela izena erantzun zion. Orduan Antton gaixoa, lantegitik bota zuen. Etxera bueltan zihoala errueda bat zulatu zitzaion. Antton gaixoa etxera itzultzeko modua pentsatzen hasi zen. Bizikletan, gaizki ateratako asmakizunen eta erraminten poltsa besterik ez zuen. Bertan zeuden ez erretzeko eskularruak erdi-erreta, arrautz frigituak egiteko robota, dena arrautz hautsiz betea, elektrizitatea sortzeko gurpila, nahiz eta jira asko eman ez zuela txinparta bat ere ematen. -Hori da!- egin zuen oihu Anttonek. Eta giltza ingelesez gurpila bere basetik atera zuen, elektrizitatea sortzeko gurpila bizikletako erruedagatik aldatu eta etxera bueltatzea lortu zuen.\nEtxerako bueltan hainbat aldiz erori zen alde batera eta bestera, beraz, hurrengo egunean dendatik pasa eta gauza pare bat erosi zituen: burdin zati bat eta errueda bat hain zuzen ere. Burdin zatia bizikletaren eskuin aldeko atzeko zatian jarri zuen eta atzeko erruedaren berezko burdina ere mugitu zuen ezker aldeko atzeko zatian jarriz. Ondoren, bi burdin zatien amaieran bi erruedak erantsi zituen, bizikletari hiru errueda jarriz. Hurrengo egunean, lantegira joan zen bizikletan, baina oraingoan ez zen erori, atzeko bi erruedei esker. Iritsi zenean, Anttonek, zuzendariari, eskatu zion ea berriro ere kontratatzeko aukerarik bazegoen. Honek erantzun zion horretarako, asmakizun on bat erakutsi behar ziola, eta honela Anttonek, bere bizikleta erakutsi zion. Hainbat denbora begiratzen egon ondoren, zuzendariak esan zuen ez zuela inoiz horrelakorik ikusi, eta Antton berriro kontratatu zuen. Handik aurrera Anttonek izugarrizko arrakasta eduki zuen eta zoriontsu izan zen. Unai Ruiz\nMari Jose Errekalde


2019-2023 Agintaldiko Plana\n1.3. “Nagusi Intelligence Center” (NIC) abiaraztea\nAzken eguneratzea: 2021/06/30\n“Nagusi Intelligence Center (NIC)” hautu garrantzitsuetako bat da aurre egiteko zahartzearen eta “silver economy” deritzonaren erronkari eta aukerei. Proiektu honetan aurrera egiteko, Bizkaiko Foru Aldundiarekin eta enpresa eta teknologia eragileekin, eta eragile akademikoekin egingo da lan, zentro berriaren ildo estrategikoak zehazten. Zentroaren egoitza Zorrotzaurreko Tarabusi eraikina izango da, eta izango duen helburua arlo honetako ezagutza sortzea eta zabaltzea izango da, eta aldi berean enpresak martxan jartzea bideratuko du eta sektoreko kualifikazio handiko enplegua sortuko du.\n1. Jarduera ekonomikoa eta enplegua.\nEkonomiaren Garapena, Zientzia eta teknologia, Enplegua eta talentua, Adinekoak\n1. barrutia (Deustu)\nNIC (eraikina eta berrikuntza-nodoa) proiektuaren sorreraren aurrerapen-maila.\n2.1. Adineko pertsonen arretarako eguneko zentroa.\nBilbok zahartze aktiboaren aldeko hautua egiten jarraitzen du, adineko pertsonen mendekotasunari laguntza ematen zenbait neurriren bitartez, esate baterako, mendekotasun moderatua duten pertsonentzako (1. mailako mendekotasuna) hurbileko zerbitzuak. Honelako\nneurriak adineko pertsonak euren ingurunean egotea bultzatzera zuzenduta daude, euren autonomia mantenduaz eta eurak gizarteratzea erraztuaz, bakartzea eta bakardadea saihesteko.\nAgintaldi honetan mendekotasun moderatua duten pertsonentzako eguneko arretarako zentro bat martxan jartzea dago aurreikusita, eta horrek 50 postu sortuko ditu. Zentroa ireki aurretik, dauden beharrak berriro aztertuko dira, eta udalerrian izan litezkeen kokapen posibleak identifikatuko dira, bai eta zerbitzua diseinatzeko dauden aukerak ere.\n2. Gizarte politikak.\nAdinekoei arreta emateko eguneko zentroa abian jartzean izandako aurrerapen-maila.\n2.2. Pertsona zaintzaileentzako atseden zerbitzua.\nAtseden hartzeko zerbitzua pertsona zaintzaileei asteburuan astialdiaz gozatu ahal dezaten zaintze gabeko denbora eskaintzeko neurri bat da. Horretarako beharrezkoa da euren zaintzapean dituzten adineko pertsonentzat aldi baterako ostatua izan ahal izatea.\nHorretarako beharrezkoa da Udalak honelako zerbitzuak indartu gura ditu pertsona zaintzaileen ongizatea hobetzeko neurri moduan eta horretarako honelako atseden mota eskainiko duen udal zerbitzu bat sortzea dauka aurreikusita.\nPertsona zaintzaileentzako atseden udal-zerbitzua abian jartzean izandako aurrerapen-maila.\n2.7. Adinekoekin hiri laguna.\nBilbok “Adinekoekin hiri laguna” aitorpena jaso du eta ibilbide luzea du egina arlo honetan; horrek isla izan du adineko pertsonen behar eta eskariei erantzuna emateko berariazko neurriak jasotzen dituzten planak lantzerakoan.\nBere bigarren planaren barruan oinarritu da lantalde baten sorrera formala (Talde Eragilea), 25 adinekoek osatua, adineko pertsonen parte-hartzea indartzeko eta zeharretara udal politiketan eragiteko, adinaren eta generoaren ikuspegia emanaz.\nDatozen urteotan Talde Eragilea indartu eta sendotu nahi da zenbait ekinbide gauzatuaz, besteak beste, parte-hartzaileak prestatzea eta udal sail eta enpresek egiten dutenaren ezagutaraztea. Hori guztia, Taldea gaitzea helburu hartuta, behar diren analisiak egiteko eta udal politikei adinaren ikuspegitik ekimena gehitzeko. Taldeak adineko pertsonen oraingo plana ebaluatzen parte hartzea ere aurreikusten da, bai eta hurrengo plana lantzen parte hartzea ere.\nHerritarren parte-hartzea eta gobernu irekia, Adinekoak, Gizarte-ekintza, Balioak\nTalde eragileak udal-politikei proposamenen ekarpenetan parte-hartzean izandako aurrerapen-maila.\n2.8. “Begirada Aktiboa” programa.\n“Begirada Aktiboa” bakarrik bizi diren eta laguntza sarerik ez duten adineko pertsonen bakartze eta bakardade egoerak prebentzio moduan identifikatu eta detektatzeko programa bat da.\nHorren irismena zabaltzeko, hainbat ekintza egiteko asmoa dago, adineko pertsonen elkarteen eta boluntarioen elkarlanari esker. Horretarako, 80 urte baino gehiagoko adineko pertsonetatik bakarrik bizi direnak detektatzeari bultzada emango zaio etxeetara bisita eginaz, eta hor emango zaie jaso ditzaketen baliabideen eta laguntzen berri. Era berean, herritarrei informazioa emateko kanpainak egingo dira programaren zabalkundea eta ezagutza handitzeko. Beste alde batetik, berariaz bultzatuko da “Nagusi Kafegunean” ekinbidea, horren bitartez harreman sare aktibo bat sortu nahi baita auzoen barruan, adineko pertsonen elkarteetan kafe bat hartzeko hitzordua\neginaz. Badabil Santutxun, San Frantziskon eta Deustu-San Ignazion eta Udaleko 8 barrutietara zabaldu nahi da.\nGizarte-ekintza, Adinekoak, Balioak\n"Begirada Aktiboa" programa udaleko 8 barrutietara hedatzeko prozesuan izandako aurrerapen-maila.\n2.9. Gizarte politiken aldeko ituna.\nGizarte politiken aldeko itunak herritarren gizarte eskubideak egikaritzeko ingurune egokia bultzatzeko Udalak duen konpromisoa erakusten du, eta 46 neurri konkretu zehaztu ditu laguntzarik handiena behar duten pertsonen bizi kalitatea hobetzeko. Aurreikusitako 46 neurriek\naskotariko ekintza konkretuak hartzen dituzte, eta Eusko Jaurlaritzaren eta Bizkaiko Foru Aldundiaren elkarlanarekin egin dira.\nItunak biztanleria orokorrera zuzendutako neurriak eta talde espezifikoetara zuzendutakoak ditu, besteak beste, umeak eta familia eta gizartetik baztertzeko eta pobrezian jausteko arriskuan dauden pertsonak. Ildo horretan, begiz jota dauka, besteak beste, oinarrizko gizarte zerbitzuetako eta zerbitzu zentraletako profesional kopurua handitzea, Etxeko Laguntza Zerbitzua eta Pertsona Zaintzaileei Laguntzeko Zerbitzua hobetzea, eskola eremuan eta gurasotasun positiboan hezkuntza esku-hartze soziala bultzatzea eta, kontrol egoki bat eginaz, Gizarte Larrialdiko Laguntzak jasotzen direla bermatzea.\nBeste alde batetik, itunak neurri konkretuak jasotzen ditu emakumeen aurkako indarkeria matxistaren eremuan, besteak beste, gizarteko eta komunitateko eragileak sentsibilizatzea, indarkeria matxistako egoerei aurrea hartzeko eta “zero tolerantzia” indartzeko. Halaber,\nkulturartekotasuna sustatu nahi da “Zurrumurruen aurkako” estrategia zabalduaz eta pertsona iheslarien ardura duten eragileekin elkarlana handituaz.\nHaurrak eta adingabeak, Adinekoak, Familia, Gizarte-ekintza, Balioak, Berdintasuna\nGizarte Politiken aldeko Ituneko ekintzak gauzatzean izandako aurrerapen-maila.\n8.6. Bilboko auzoak hiriberritzeko plana.\nBilbok hiriko auzo guztiak modu kohesionatu eta orekatuan garatzea du helburu, bai hirigintzaren aldetik bai ekonomiaren eta gizartearen aldetik ere, haien arteko oreka sustatuaz eta auzoak gero eta osasungarriagoak eta adiskidetsuagoak izan daitezen bultzatuaz, zerbitzu hurbilagoak dituztenak gazteentzat eta auzokoentzat oro har.\nTestuinguru horretan, Udalak auzoak eraldatzeko plana bat prestatu eta ezarriko du, ikuspegi osoa harturik eta ekintza faktore-aniztunak epe laburrean eta epe ertainean eginaz. Planak auzoak biziberritzeko ekintza eta proiektu estrategikoak zehaztuko ditu 2050 urtea helmuga jarrita, premia handienak dituzten auzoei arreta berezia eskainiaz.\n8. Auzoen garapena.\nEspazio publikoa, Gazteria, Obrak eta azpiegiturak, Ekonomiaren Garapena, Herritarren parte-hartzea eta gobernu irekia, Adinekoak, Hiri-plangintza, Hiri-birgaitzea eta -berroneratzea\nAuzoak hiriberritzeko planaren funtsezko ekintzen definizioan eta ezarpenean izandako aurrerapen-maila.